
ESIPUHE


Panssarivaunu on moniteknologinen laite, jonka valmistuksen liittyy monien eri teollisuusalojen tuotanto. Tässä tutkimuksessa pyrin varsinaisen panssarivaunujen teknisen kehittämisen lisäksi kertomaan eri teollisuusalojen toiminnan kytkeytymistä varsinaisten panssarivaunuja valmistavien teollisuuslaitosten toimintaan. Neuvostoliiton kaltaisessa, valtiojohtoisessa, maassa panssarivaunujen tuotanto on johdettu kautta aikojen valtion hallinnon ylimmän johdon tasolta ja sen ohjaaman monimutkaiseltakin tuntuvan teollisuusaloja johtavien ylätason organisaatioiden kautta. Neuvostoliiton valtion toimintaa ohjaavat viisivuotissuunnitelmat ovat luoneet panssarivaunutuotannon ja siihen liittyvien teollisuusalojen ylätason ohjauksen toimintaa ohjaavine vuosiin sidottuine tavoitteineen. Tutkimukseen olen liittänyt myös kuvauksia eri teollisen tuotannon alojen ohjauksesta, toiminasta ja tavoitteista. Traktori- ja autoteollisuus ovat luoneet teollisen pohjan myös panssarivaunujen tuotannolle. Tykkien, kevyiden kiväärikaliiperisten aseiden, panssarilevyjen, ruutien, optisten laitteiden, öljy- ja polttoaineteollisuuden sekä monien muiden alojen tuotanto liittyvät oleellisesti panssarivaunujen tuotantoon.


Neuvostoliitossa herättiin 1920-luvun lopulla ja 1930-luvun alussa Puna-armeijan moottoroinnin ja mekanisoinnin jälkeen jääneisyyteen läntisten maiden armeijoiden vastaavaan kehitykseen verrattuna. Puna-armeijasta haluttiin kehittää vahva vastavoima läntisille armeijoille ja erityisesti nopeasti kasvavalle Saksan mahdille. Tavoitteena oli myös kommunistisen aatteen ja mahdin levittäminen tarvittaessa myös asevoimaa käyttäen. Moottoroinnin ja mekanisoinnin alkuvaiheessa neuvostojohto näki Neuvostoliiton teollisuuden ja teknisen kehityksen kymmenien vuosinen jälkeen jäämisen verrattuna vastaavaan läntisten maiden kehitykseen. Kehityksen nopea kiinnisaaminen voitiin toteuttaa vain teollisen ja teknisen kehityksen yhteistyöllä läntisten maiden kanssa. Moottorointiin ja mekanisointiin liittyvät tuotteet oli 1920-luvun lopulla ja 1930-luvun alussa ”kopioitava” Saksan, Ison-Britannian ja Yhdysvaltojen kehittämistä vastaavista tuotteista. Neuvostoliiton käsityövaltainen teollinen tuotanto oli muutettava massatuotannon periaatteilla toimivaksi läntisen tieto-taidon ja tuotantokoneiden ja välineiden avulla. Panssarivaunujen suunnittelun eräänä johtavana periaatteena 1930-luvun Neuvostoliitossa oli valmistaa panssarivaunuja, joiden käyttö on helppo kouluttaa keskimääräisen tai sitä alemman koulutustason henkilöstölle.


Yhdysvallat ja Iso-Britannia auttoivat 1940-luvulla Neuvostoliiton teollisuuden teknisellä ja raakaaineiden toimittamisen tuella Puna-armeijaa kehittymään yhdeksi maailman johtavaksi panssari- ja mekanisoiduksi armeijaksi. Yhdysvaltojen Lend-Lease ohjelma oli merkittävä osa edellä kuvattua tukea. Lännen tuki Puna-armeijan panssaroinnin ja mekanisoinnin kehittämisessä loppui kylmän sodan aikaiselta Neuvostoliitolta. Toisen maailmasodan aikana kehitetty panssarialan teollisuus pystyi tuottamaan Neuvosto armeijalle peruskäyttäjätason panssarivaunuja ja panssaroituja ajoneuvoja määrällisesti länsimaita enemmän. Neuvostoliiton hajottua 1990-luvun alussa länsi alkoi uskoa Venäjän demokraattiseen kehitykseen ja alkoi auttaa Neuvostoliiton panssarikalustojen teknisessä kehittämisessä muun muassa valonvahvistin- ja ammunnanhallintajärjestelmin osalta. Samalla länsimaat alkoivat ajaa omien armeijoidensa suorituskykyä alas. Vasta Venäjän hyökkäys vuoden 2022 alussa Ukrainaan paljasti lännelle todellisen tarpeen oman, suurelta osin alas ajetun puolustuskyvyn palauttamisessa ja vastavoiman luomisesta Venäjän panssaroidulle- ja mekanisoidulle armeijalle.


Tutkimustyön lähteinä olen käyttänyt venäjänkielisiä, eri asiantuntijoiden ja historian kirjoittajien laatimia katsauksia Neuvostoliiton talouselämän-, sotateollisuuden- ja teollisen tuotannon ohjauksesta sekä panssarialan teknisestä kehityksestä. Panssarialan teknisen kehityksen olen pyrkinyt sitomaan myös kansainväliseen poliittiseen ja sotilaalliseen kehitykseen. Kuva aineisto on valittu käsiteltävien asioiden tapahtumien ajalta ja ovat siis pääosin 50 - 100 vuotta vanhoja. Panssarivaunujen kehityksessä kuvannut myös protoasteelle jääneitä panssarivaunuja, joiden kehittäminen on kuitenkin vaikuttanut lopputuotteen tai seuraavien kehitysvaiheiden panssarivaunujen teknisiin ominaisuuksiin.


Uskon, että tämä tutkimustyö antaa hyvän pohjan neuvostoliittolaisten ja venäläisten panssarivaunujen omaehtoiselle tiedon laajentamiselle.

Venäjän Keisarikunnan ja Neuvosto-Venäjän ensiaskeleita tela-ajoneuvojen ja panssarivaunujen kehittämisessä


Venäjän keisarikunta oli olemassa vuosina 1721 - 1917. Suuri Pohjan sota käytiin vuosina 1700 - 1721 Ruotsin ja suuren vihollisliittoutuman välillä. Ruotsin vastustajiin lukeutuivat Venäjä, Saksi, Tanska ja Puola-Liettua sekä vuodesta 1715 myös Preussi ja Hannover. Suuri Pohjan sota jatkui vuoteen 1721, jona aikana Venäjä valloitti Liivinmaan, Eestinmaan, Inkerin, Suomen ja hyökkäsi länsipohjaan asti tuhoamaan Uumajan. Uudenkaupungin rauhassa (30.8.1721) Ruotsin suurvalta-asema oli ohi ja Pietari sai keisarin tittelin. Pietari Suuren aikana (1682 - 1721) Venäjä laajeni Baltiasta Tyynellemerelle. Ruotsin vallan aika päättyi Suomessa Vanhan Suomen osalta 1721 ja lopullisesti 17.9.1809 Suomen sodan seurauksena. Venäjän keisarikunta kesti vuoden 1917 helmikuun vallankumoukseen asti, jolloin keisari Nikolai II syrjäytettiin.

Tsaari Nikolai II oli kiinnostunut ajoneuvoista ja niiden käytöstä eri maasto-olosuhteissa eri vuoden aikoina. Tsaarin hovissa vuosina 1904 - 1917 työskennellyt Adolphe Kegresse kehitti hovin ajoneuvojen talvikäyttöön oikeanpuoleisessa kuvassa näkyvän vuonna 1914 patentoidun Kegresse telakoneiston. Ensimmäinen Kegresse telakoneistoa käyttävä ajoneuvo valmistui vuonna 1916. Kegresse telakoneisto soveltui käyttöön niin lumessa kuin pehmeilläkin alustoilla. Putilov Automobile Plant sai vuonna 1916 tehtävän 145 henkilöauton ja kuorma-auton varustamisesta Kegresse telakoneistolla ensimmäisen maailmansodan haavoittuneiden evakuointiajoneuvoiksi.


Venäjän keisarikunta kävi vuodesta 1914 ensimmäistä maailmansotaa, jossa se ei saavuttanut menestystä ja tappiot olivat valtavia. Tämä lisäsi epäluottamusta tsaari Nikolai II:n hallintoa kohtaan ja oppositio vahvistui duumassa. Sota aiheutti inflaation ja tarvikepulan. Edellä kuvattu johti vuoden 1917 helmikuun vallankumoukseen. Maaliskuun alussa Pietarissa puhkesi yleislakko ja sadat tuhannet työläiset marssia kaduilla vaatien leipää ja hallituksen vaihtamista. Mielenosoituksia hajottamaan määrätyt sotilaat siirtyivät mielenosoittajien puolelle ja ottivat koko Pietarin haltuunsa. Duuman oppositiopoliitikot perustivat väliaikaisen komitean, joka asetti 15.3.1917 ruhtinas Georgi Lvovin johtaman väliaikaisen hallituksen. Menševikit perustivat samaan aikaan työläisiä ja sotilaita edustaneen Pietarin neuvoston. Nikolai II joutui luopumaan kruunusta ja valta siirtyi seuraavana päivänä kokonaan väliaikaiselle hallitukselle.


Maanpaosta Saksan avustuksella huhtikuussa 1917 palannut Lenin julisti huhtikuun teeseissään radikaalin ohjelman, jonka mukaan bolševikkien lyhyen tähtäimen tavoitteena tuli olla väliaikaisen hallituksen syrjäyttäminen, kaiken vallan siirtäminen neuvostoille ja sitä kautta toteutettava sosialistinen vallankumous. Vuoden 1917 elokuussa salaa kokoontunut bolševikkien kuudes puoluekokous päätti yrittää aseellista vallanottoa sopivan tilaisuuden koittaessa. Helsingissä piileskellyt Lenin näki syyskuun lopussa 1917 tilaisuuden tulleen ja kehotti bolševikkeja kahdessa puolueen keskuskomitealle lähettämässään kirjeessä ryhtymään välittömästi toimiin vallan kaappaamiseksi ennen kuin otollinen hetki menisi ohi. Lenin palasi lopulta salaa Suomesta Pietariin ja osallistui 23. (10.) lokakuuta keskuskomitean kokoukseen, jossa hyväksyttiin äänin 10 - 2 hänen muotoilemansa päätöslauselma ”aseellinen kapina on väistämätön ja aika on sille täysin kypsä”.


Lokakuun vallankumous oli Venäjällä marraskuussa (juliaanisen kalenterin mukaan lokakuussa) 1917 tapahtunut vallankumous, jossa sosialistinen bolševikkipuolue syrjäytti Venäjän väliaikaisen hallituksen ja otti vallan työläisneuvostojen nimissä. Tämä johti Neuvosto-Venäjän perustamiseen. Lokakuun vallankumouksella tarkoitetaan erityisesti maan pääkaupungissa Pietarissa 6. - 8. marraskuuta (24. - 26. lokakuuta) 1917 suoritettua vallankaappausta. Vallankumous jatkui sen jälkeen valtataisteluna ja vuosina 1918 – 1922 käytynä Venäjän sisällissotana, jonka päätteeksi bolševikit saivat vakiinnutettua yksinvaltansa.


Lokakuun vallankumouksessa bolševikkien haltuun joutui vain Venäjän keskusalue. Vallankumous oli melko veretön, Venäjällä alkoi suuri sisällissota, jossa valkoisen armeijan perustaneet vastavallankumoukselliset kenraalit, muun muassa Aleksandr Koltšak, Nikolai Judenitš ja Anton Denikin, yrittivät ottaa maan hallintaansa. Valkoiset hävisivät lopulta verisen sisällissodan bolševikeille. Sisällissota oli pääosin ohi vuonna 1921. Sisällissodan aikoina Venäjän alueelle tunkeutui monia vieraita joukkoja, muun muassa saksalaisia, yhteensä noin 9 000 suomalaista Karjalaan ja Arkangelin tienoille englantilaisia. Sisällissodan yhteydessä bolševikkien perustama Puna-armeija valloitti takaisin joitain Venäjästä itsenäistyneitä alueita, kuten Ukrainan, Georgian, Armenian ja Azerbaidžanin. Neuvosto-Venäjän syntyi lokakuun vallankumouksessa 7. 11.1917 (Juliaaninen 25.10.1917) ja lakkasi itsenäisenä valtiona 30.12. 1922 Neuvostoliiton syntyessä


Tankin kehittämisen ensimmäisiä askeleita Venäjän keisarikunnassa

Volsky alueen Nikolskaya kylässä syntynyt Fyodor Abramovich Blinov tutustui höyrykoneisiin työskenneltyään höyrylaivalla apulaisena ja apumekaanikkona. Blinov sai höyrylaivatyössä saamansa kokemuksen perusteella ajatuksen maalla liikkuvasta, teloilla varustetusta, höyrymoottorisesta ajoneuvosta. Blinov esitteli ensimmäisen teloilla liikkuvan vaunun 1877 ja sai siihen patentin vuonna 1878.


Ensimmäisen höyrymoottorilla varustetun maatalouskäyttöön tarkoitetun tela-alustaisen traktorin Blinov kehitti vuosina 1881-1888. Ensimmäinen telatraktorin prototyyppi valmistui Blinovin omassa tehtaassa vuonna 1888. Päätyönä Blinov valmisti tehtaassaan sammutusvesipumppuja.

Telatraktori esiteltiin yleisölle vuoden 1896 maatalousnäyttelyssä, mutta telatraktorin tuotanto ei löytänyt rahoittajia eikä yritystä, joka olisi aloittanut sarjatuotannon. Blinov päätti aloittaa tuotannon omassa tehtaassaan Balakovossa yhteistyössä Yakov Vasilievich Maminin kanssa. Penzassa järjestettiin 20.6.1898 Etelä-Venäjän Maatalousjärjestön maatalousnäyttely. Blinov kutsuttiin telatraktoreineen näyttelyyn. Blinov lähetti näyttelyyn yhteistyökumppaninsa Yakov Maminin. Penzan näyttelyn jälkeen Yakov Mamin perusti veljensä Ivan Mamin kanssa oman yrityksen. Maminin yritys valmisti kaksitahtimoottorilla liikkuvan puimakoneen. Yakov Vasilyevich Maminista tuli 1900-luvun alussa dieselmoottoristen traktoreiden uranuurtaja Venäjällä.


Nevsky laivatelakan suunnittelija Vasily Mendeleev laati vuosina 1911 - 1915 suunnitelmia panssaroidun, tykillä aseistetun, teloilla kulkevan maa-ajoneuvon valmistamisesta. Suunnittelun lähtökohtana oli 173 tonnia painava tela-ajoneuvo, jonka voimanlähteenä oli sukellusveneissä käytetty 250 hevosvoiman bensiinimoottori.

Ajoneuvon runko oli tarkoitus koota niittaamalla ja osittain hitsaamalla edessä 150, sivuilla ja takana 101, katossa 76 ja pohjassa 8 mm paksuisista panssarilevyistä. Ajoneuvon panssarirungon oli tarkoitus antaa suoja kaikilta oman aikakautensa aseilta. Ajoneuvon huippunopeudeksi arvioitiin 24,8 kilometriä tunnissa ja toimintamatkaksi yhdellä täytöllä 50 kilometriä. Pitkät siirrot oli tarkoitus toteuttaa rautatiellä ajoneuvon alle erikseen asennettavilla rautatiepyöräistöillä. Pääaseeksi suunniteltiin ajoneuvon runkoon asennettu 120 mm kanuuna ja apuaseeksi pyörivään torniin sijoitettu Maksim konekivääri. Maakäyttöön liian painavasta ja valmistuskustannuksiltaan sukellusveneeseen verrattavasta ajoneuvosta käytettiin myöhemmin nimeä Mendelevin tankki. Suunnitelma näin valtavasta maa-ajoneuvosta ei edennyt alku kaavailua pidemmälle.

A.A. Porokhovshchikov laati suunnitelman T-Fordin alustalle rakennettavasta, teloilla varustetusta maastoajoneuvosta. Luoteisrintaman huollosta vastannut komentaja kenraali Yu. Danilov myönsi 9.1.1915 yhteensä 9 660 ruplaa ajoneuvon prototyypin valmistamiseen. Vezdekhod tankin ohjaus tapahtui telojen ulkopuolelle, ajoneuvon etuosaan sijoitettujen kahden kääntyvän pyörän avulla. Alkuperäisen suunnitelman mukaisesta kahden erillisen telan käytöstä luovuttiin ja ajoneuvon alle keskelle asennettiin vain yksi tela.


Porokhovshchikovin maastoajoneuvon ensimmäiset kenttäkokeet tehtiin 18.5.1915. Mastoajoneuvon prototyyppi esiteltiin 20.5. - 7.5.1915 Luoteisrintaman johdolle. Kenttäkokeiden ja esittelyn perusteella protoajoneuvosta haluttiin valmistaa toinen kahdella telalla, panssaroinnilla ja aseistuksella varustettu protoajoneuvo. Sotilastekninen pääosasto (Main Military Technical Directorate) antoi luvan toisen prototyypin valmistamisen. Venäjän keisarikunnan irtauduttua vuoden 1917 maaliskuussa ensimmäisestä maailmansodasta toisen prototyypin valmistuksesta luovuttiin.

Sotaministeriössä työskennellyt N.V. Lebedenko laati suunnitelman noin 60 tonnin painoisen Tsaarin tankin valmistamisesta. Tsaarin tankin edessä oli kaksi suurta pyörää ja takana pitkän kaltevan rakenteen päässä kääntyvä tukipyörä. Kummankin suuren etupyörän voimanlähteenä oli omat erilliset Zeppelin ilmalaivoissa käytetty 240 hevosvoiman Maybach moottorit. Tsaarin tankin aseistuksena oli etupyörien keskiöiden korkeudelle sijoitettuihin sivutorneihin asennetut tykit ja pyörien keskelle sijoitettuun torniin sijoitetut konekiväärit. Tsaarin tankin suunnitelmat esiteltiin vuoden 1915 alussa armeijan johdolle. Tankin pienoismalli esiteltiin myös tsaari Alexei Nikolaevichille, joka oli erityisen kiinnostunut uudesta tankista. Tsaarin tankin proto valmistettiin Khamovnikin alueella Moskovassa. Tankin kenttäkoe tehtiin vuoden 1915 elokuussa Dmitrovin kaupungin ympäristössä lähellä Moskovaa. Tankki ei kyennyt etenemään pehmeässä mastossa ja juuttui heti kenttäkokeen alussa kiinni. Prototyypin rakentaminen maksoi 210 000 ruplaa. Kenttäkokeen ja tankin valmistamisen korkean hinnan perusteella Tsaarin tankin kehittäminen lopetettiin.


Venäjän keisarillinen armeija ei saanut hyökkäysvaunuja ensimmäisen maailmansodan taisteluihin, mutta se otti armeijansa käyttöön monia muita maita enemmän panssariautoja. Keisarillinen Venäjä valmisteli vuodesta 1917 alkaen oman hyökkäysvaunutuotannon käynnistämistä samalla kun se halusi ostaa hyökkäysvaunuja Ranskasta ja Isosta-Britanniasta. Keisarillisen Venäjän hyökkäysvaunujen tuotannon valmistelu loppui viimeistään 25.10.1917 lokakuun vallankumoukseen.


Panssariautot keisarillisen Venäjän käytössä


Kuvan puolitela-ajoneuvo on Russo-Balt tehtaan C24-30 Kegresse telakoneistolla varustettuna. Ajoneuvo kuului tsaari Nikolai II hovin kalustoon. Kégresse tela jäi suurelta osin hyödyntämättä keisarillisen Venäjän armeijan varustamisessa.

Tsaarin Venäjällä valmistetut ja muista maista hankitut panssariautot olivat laajasti käytössä sekä ensimmäisen maailmansodan Venäjän keisarillisella armeijalla että Venäjän sisällissodan eri osapuolilla. Panssariautoja valmistettiin muun muassa Russo-Balt yrityksen Venäjällä valmistettujen sekä Isosta-Britanniasta, Ranskasta ja Yhdysvalloista hankittujen autojen alustoille.


Insinööri Kegress muunsi 1910-luvun puolessa välissä tsaarin käytössä olleita ajoneuvoja puolitela-ajoneuvoiksi kehittämänsä telakoneiston avulla. GVTU (Main Military-Technical Directorate) aikoi rahoittaa myös sotilaskäytössä olleiden ajoneuvojen muuntamista puolitela-ajoneuvoiksi, mutta tämäkin mahdollisuus romuttui vuoden 1917 vallankumousten seurauksena. Sisällissodan seurauksena panssariautojenkin tuotanto pysähtyi lähes kokonaan. Vuonna 1919 Putilov Plant valmisti vain kuusi Austin-Putilovsky-Kegress puolitela panssariautoa. Nämä puolitela panssariautot osallistuivat sisällissotaan


Puna-armeijan puolella Pietarin läheisyydessä valkoisten N.N. Judenitsin valkoista armeijaa vastaan.


Konekiväärillä aseistettuja panssariautoja Venäjällä





	Malli

	Kehitysvuosi

	Käyttöön

	Lukumäärä

	Huom





	S.p.A

	1914

	1914

	1

	5. Autokomppanian kapteeni I.N. Bazhanovan johdolla ja 25. Jalkaväkiprikaatin korjausmiehistön työllä italialaisen Lancia Automobiles S.p.A kuorma-auton (Lancia Jota tai Lancia Dijota) alustalle valmistettu ja konekiväärillä aseistettu yksittäiskappale.





	Sheffield-Simplex /Army Motor Lorries of Wagon

	1915

	1915-1916

	36

	The Army Motor Lorries of Wagons tehtaan valmistama Isosta-Britanniasta hankittu konekiväärillä aseistettu Sheffield-Simplex panssariauto.





	Armstrong- Whitworth

	1914- 1915

	1915-1916

	40

	Armstrong-Whitworth tehtaan Fiat ja Charles Jarrett alustoille valmistama Isosta-Britanniasta hankittu konekiväärillä aseistettu panssariauto. Käytössä kaksi eri versiota.





	Russo-Balt type C

	1915

	1915

	1

	Russo-Balt C 24/40 alustalle Izhora Plant tehtaan Kolpinossa vuonna 1914 1. Moottoripyöräkomppanian käyttöön valmistama konekiväärillä aseistettu ensimmäinen panssariauto.





	Russo-Balt type C

	1915

	1915

	2

	Russo-Balt C 24/40 alustalle Izhora Plant tehtaan Kolpinossa vuonna 1914 1. Konekiväärikomppanian käyttöön valmistamat konekiväärillä aseistetut kaksi panssariautoa.





	Russo-Balt type C

	1914

	1914

	1

	Russo-Balt 1,5 tonnin kuorma-auton alustalle Izhora Plant tehtaan Kolpinossa vuonna 1914 Kaukasuksen rintamalle vuonna 1914 valmistama panssariauto.





	Armored car of Vonlyarsky

	1914- 1915

	1915

	1

	Aliupseeri Vonlyarlyarskyn johdolla Renault henkilöauton alustalle valmistettu yksittäiskappale.





	Porokhovshchikov's panssariauto/tankki

	1915

	1915

	1

	A.A. Porokhovshchikov suunnittelema T Fordin alustalle valmistettu prototyyppi panssariauto.





	Hansa-Lloyd

	1915

	1915

	1

	Kapteeni Bylinsky suunnittelema Obukhov Plant tehtaassa Hansa-Lloyd henkilöauton alustalle valmistettu ja konekiväärillä aseistettu panssariauton prototyyppi.





	Jeffery-Poplavko

	1916

	1916-1917

	31

	Kapteeni V.R.Poplavko johtaman työryhmän yhdysvaltalaisen Thomas B. Jeffery Companyn valmistamalle nelipyörävetoisen Jeffery Quad 4017 kuorma-auton alustalle valmistama konekiväärillä aseistettu panssariauto.





	Case-2

	1914

	1914

	2

	8. Autokomppania valmisti Case-2 panssariautot vuonna 1914.





	Mgebrov-Benz

	1915

	1915

	1

	Kapteeni V.A.Mgebrov suunnitteli Mgebrov-Benz panssariauton saksalaisen Benz urheiluauton alustalle.





	Mgebrov-Isotta- Fraschini

	1915

	1916

	1

	Kapteeni V.A.Mgebrov suunnitteli Mgebrov-Isotta-Fraschini panssariauton italialaisen Isotta-Fraschini auton alustalle. Izhora Plant valmisti tämän panssariauto vuonna 1916.





	Mgebrov-Pierce- Arrow

	1915

	1915

	1

	Kapteeni V.A.Mgebrov suunnitteli konekiväärillä aseistetun Mgebrov-Pierce-Arrow panssariauton yhdysvaltalaisen Pierce-Arrow Companyn valmistamalle Pierce-Arrow urheiluauton alustalle. Izhora Plant valmisti tämän panssariauto vuonna 1915.





	
Mgebrov-Reno

	1915

	1915-1916

	11

	Kapteeni V.A.Mgebrov suunnitteli konekiväärillä aseistetun Mgebrov-Renault panssariauton ranskalaisen Renault auton alustalle.





	Nakashidze- Charron

	1904- 1905

	1905-1908

	13

	Keisarillisen armeijan upseeri M. A. Nakashidze vastasi ensimmäisen Venäjän armeijan käyttöönottaman panssariauton hankintaprojektista ranskalaisen Charron tehtaan valmistaman auton pohjalta. Charron tehdas valmisti kaikki 13 Ranskasta hankittua panssariautoa.





	Austin

	1914- 1916

	1914-1917

	168

	Keisarillinen Venäjä hankkia Isosta-Britanniasta yhteensä 168 Austin panssariautoa kolmena (myöhemmin vielä 4 sarja) sarjana. Panssariautot valmistettiin Venäjän asettamien käyttäjän vaatimusten mukaan. Suurin osa sarjan yksi panssariautoista aseistettiin uudelleen Venäjällä.





	Austin Kegresse

	1916- 1917

	1919-1920

	12

	Ensimmäiset Austin Kegresse puolitela panssariautot kehitettiin vuosina 1916 - 1917 Venäjällä. Puolitela panssariauton lähtökohtana oli Austin-Putilov panssariauto, johon asennettiin A.A. Kegressen kehittämä telakoneisto. Vuoden 1917 vallankumousten takia näiden puolitela-ajoneuvojen sarjatuotanto käynnistettiin vasta vuoden 1919 alussa.





	Austin-Putilovets

	1916

	1917-1920

	33

	Putilov Plant kehitti Austin-Putilovets panssariauton vuoden 1916 lopussa Austin kuorma-auton alustalle. Tämän panssariauton valmistus aloitettiin vasta vuoden 1917 lokakuun vallankumouksen jälkeen.





	Renault

	1914

	1915-1916

	40

	Venäjän keisarilliselle armeijalle hankittiin yhteensä 40 Renault 1. sarjan panssariautoa. Näistä autoista tehtiin myöhemmin yksitoista Mgebrov-Renault panssariautoa kapteeni V.A. Mgebrovn johdolla.





	Russo-Balt Bratolyubov- Nekrasov (type II)

	1915- 1916

	1916

	4

	Kapteeni Nekrasov kehitti tämän panssariauton Russo-Balt tehtaan valmistaman ajoneuvon pohjalta. Panssariajoneuvot valmistettiin A.A. Bratolyubovin korjaamolla.





	Russo-Balt type C

	1914

	1914

	8

	Russo-Balt type C on ensimmäinen Keisarillisella Venäjällä sarjavalmistettu panssariauto. Tämä panssariauto kehitettiin 1. Konekivääriautokomppanian käyttöön ja valmistettiin Russo-Balt tehtaan valmistaman C 24/40 auton alustalle. Näiden panssariauton kehittäminen tehtiin eversti A. N. Dobrzhansky ja mekaniikkainsinööri A. Ya. Grauen johdolla.





	Fiat Izhora Plant

	1916

	1917-1918

	80

	Fiat Izhora Plant panssariauton prototyyppi valmistettiin vuonna 1916 italialaisen Fiat ajoneuvon alustalle. Panssariauton sarjavalmistus tehtiin vasta vuoden 1917 helmikuun vallankumouksen jälkeen.





	Fiat-Omsk

	1918- 1919

	1918-1920

	15

	Fiat-Omsk on valmistettu italialaisen Fiat ajoneuvon alustalle.





	Sheffield Simplex

	1914- 1915

	1915

	25

	Venäjän Keisarillinen armeija hankki yhteensä 61 isobritannialaista Sheffield-Simplex panssariautoa. Sheffield-Simplex valmisti panssariautoista 25 ja Army Motor Lorry and Wagon 36 kppaletta.







Panssariautot olivat tsaarin armeijan sekä vallankumouksen jälkeisten vakoisen armeijan ja bolsevikkien Puna-armeijan (28.1.1918 -) liikesodan välineitä ratsuväkijoukkojen lisäksi. Panssariautoja valmistettiin myös eri kaliiperisilla tykeillä aseistettuina useisiin eri käyttötarkoituksiin.


Tykillä aseistettuja panssariautoja Venäjällä





	Malli

	Kehitys- vuosi

	Käyttöön

	Luku- määrä

	Huom





	FWD

	1916-1917

	1917

	1

	Putilov plant valmisti vuosina 1916 - 1917 FWD panssariauton prototyypin yhdysvaltalaisen nelipyörävetoisen FWD 3 tonnin kuormaauton alustalle. Ajoneuvon pääaseena oli 76 mm Model 1904 tykki. Vuoden 1917 lokakuun vallankumous päätti FWD panssariauton valmistamisen.





	Ulyatovsky's panssariauto

	1915-1916

	1916

	1

	Keisarillisen armeijan aliupseeri Ulyatovsky kehitti kenraalimajuri N.M. Filatovin tukemana konekiväärillä aseistetun panssariauton. Tässä panssariautossa kokeiltiin myös kevyt rakenteista tykki, mutta se ei soveltunut tähän kevyt rakenteiseen ajoneuvoon





	Garford-Putilov

	1914

	1915-1916

	48

	76 mm tykillä ja kahdella konekivääreillä varustettu panssariauto valmistettiin yhdysvaltalaisen Garford Motor Truck Companyn valmistamalle ajoneuvoalustalle.





	Mannesmann- Mulag

	1914

	1914-1915

	3

	Mannesmann-Mulag on Venäjän Keisarillisen Armeijan ensimmäinen tykillä ja konekiväärillä aseistettu panssariauto. Tämän ajoneuvon alustana on saksalainen Mannesmann-Mulag kuorma-auto. Tämä ajoneuvo valmistettiin 1. Konekivääriautokomppanian kalustoksi.





	Mgebrow-White

	1915

	1915

	1

	Kapteeni V.A. Mgebrov kehitti tykillä ja konekiväärillä aseistetun panssariauton White kuorma-auton alustalle.





	Mercedes

	1914-1915

	1915

	2

	Kapteeni Bylinsky kehitti Obuhov Plant tehtaan valmistaman tykillä ja konekiväärillä aseistetun panssariauton Mercedes henkilöauton alustalle.





	Lanchester

	1914-1915

	1915-1917

	20

	Isosta-Britanniasta hankitut Lanchester Motors Company valmistamat Lanchester panssariautot aseistettiin Venäjällä 37 mm Hotchkiss tykeillä.





	Packard

	1914

	1914-1915

	2

	Izhora Plant valmisti tykillä ja konekiväärillä aseistetun panssariauton yhdysvaltalaisen Packard Motor Car Companyn 3 tonnin kuorma-auton alustalle 1. Konekivääriautokomppanian käyttöön.





	Pierce Arrow

	1915-1916

	1916

	2

	Izhora Plant valmisti tykillä ja konekiväärillä aseistetun Pierce-Arrow panssariauton 5 tonnin Pierce-Arrow kuorma-auton alustalle.





	Renault Bratolyubov- Nekrasov

	1914

	1915

	1

	Kapteeni Nekrasov suunnitteli tykillä ja konekiväärillä aseistetun Renault Bratolyubov-Nekrasov panssariauton yhteistyössä kenraaliluutnantti R.A. Durlyakhov ja insinööri A.A. Bratolyubov kanssa. A. A. Bratolyubov rakensi ajoneuvon omassa yrityksessään.





	Renault

	1917

	1917-1920

	29

	Putilov Plant valmisti 47 mm Hotchkiss tykillä aseistetun Renault panssariauton konekiväärillä aseistetun Renault panssariauton pohjalta.





	Russo-Balt Bratolyubov- Nekrasov (type I)

	1915

	1915

	6

	Kapteeni Nekrasov kehitti tykillä aseistetun panssariauton Russo-Balt tehtaan C 24/40 ajoneuvon pohjalta. A. A. Bratolyubov valmisti ajoneuvon panssarikorin omassa yrityksessään.







Muita panssaroituja ajoneuvoja





	Malli

	Kehitys- vuosi

	Käyttöön

	Luku- määrä

	Huom





	Panssariauto Benz Model 1912

	1911- 1912

	1912

	1

	Venäjällä toimineen Benz yrityksen osakasyritys suunnitteli ja valmisti vuosina 1911 - 1912 konekiväärillä aseistetun Armored car railcar panssariajoneuvon Amurin rautatieyhtiön tilauksesta. Tässä ajoneuvossa on rikkoutumattomat, umpikumirenkaat. Ajoneuvon pyörien tilalle suunniteltiin myös rautatien kiskoilla kulkemisen mahdollistavat pyörät. Tämä panssariajoneuvo suunniteltiin rautatietyön suojaamiseen Kauko-Idässä.





	Austin ilmatorjunta- panssariauto

	1914- 1915

	1915

	1

	Austin ilmatorjuntapanssariauto valmistettiin 3 tonnin Austin kuorma-auton alustalle. Pääaseena on Putilov plant tehtaan ilmatorjuntakäyttöön modifioima 57 mm Hotchkiss tykki.





	Peerless

	1915

	1916

	16

	Peerless ilmatorjuntapanssariauto on Isosta-Britanniasta hankittu Vickers Companyn yhdysvaltalaisen Peerless 3 tonnin kuorma-auton alustalle valmistama ajoneuvo.





	Russo-Balt type T

	1914- 1915

	1915

	4

	Russo-Balt type Ton Russo-Balt kuorma-auton alustalle rakennettu 76 mm Model 1914/1915 ilmatorjuntatykillä aseistettu panssaroitu ilmatorjunta-ajoneuvo.





	Russo-Balt type M11

	1914- 1915

	1915

	4

	Russo-Balt Type M11 on Putilov Plant tehtaan Russo-Balt M kuorma-auton alustalle valmistama panssaroitu ampumatarvikkeiden kuljetusajoneuvo.





	Filatovin Three-wheel

	1915

	1915- 1917

	30

	Kenraalimajuri N. M. Filatovin ohjasi konekiväärillä (28) tai 76 mm tykillä (2) aseistettujen Filatovin panssariautojen valmistusta. Tykillä ja konekiväärillä varustetut ajoneuvot poikkeavat joiltakin osin rakenteeltaan. Izhora Plant valmisti nämä panssariautot.





	Astrakhan panssaroitu traktori

	1919

	1919

	1

	Revel Plant valmisti vuoden 1919 alussa panssaroidun traktorin, joka ei kuitenkaan soveltunut taistelukäyttöön.





	Gulkevichin panssaroitu traktori

	1916

	1916- 1917

	2

	Eversti N.A. Gulkevich ohjasi Allis Chalmers Motorin valmistaman kuorma-auton alustalle rakennettavan Gulkevichin puolitela panssaroidun traktorin suunnittelua. Putilov Plant valmisti näitä ajoneuvoja vain kaksi ja ne saivat nimikseen Ilya Muromets ja Akhtyrets.





	Bullock Lombard panssaroitu traktori

	1919

	1919

	yli 2

	Viidellä konekiväärillä aseistettu Bullock-Lombard panssaroitu, puolitela traktori valmistettiin yhdysvaltalaisen Bullock-Lombard Companyn valmistaman ajoneuvon alustalle. Tästä ajoneuvosta on valmistettu myös 120 mm tykillä aseistettu telatykki. Nämä ajoneuvot lienee valmistettu Revel Plant ja Sudostal Plant tehtaissa Novorossiyskissä.





	Colonel Prayerless

	1918

	1918- 1919

	1

	76,2 mm tykillä ja kuudella konekiväärillä aseistettu Colonel Prayerless puolitela, panssaroitu traktori on valmistettu isobritannialaisen Clayton ajoneuvon alustalle







Ensimmäisen maailmansodan tsaarin Venäjän armeijalla ei ollut käytössään hyökkäysvaunuja. Hyökkäysvaunujen suunnittelu jäi Venäjällä 1910-luvun puolessa välissä lähes pelkästään ideointi- ja piirustuspöytäasteelle. Marraskuussa 1917 valtaan nousseet bolsevikit solmivat aselevon ja aloittivat joulukuussa Brest-Litovskissa neuvottelut erillisrauhasta saksalaisten kanssa. Venäjän irtauduttua ensimmäisestä maailmansodasta ja pian sen jälkeen alkaneessa Venäjän sisällissodassa Venäjän valkoinen armeija sai Isolta-Britannialta ja Ranskalta käyttöönsä yhteensä noin sata hyökkäysvaunua. Ensimmäisessä maailmansodassa tsaarin Venäjän armeijan (Russian Imperial Army) käytössä oli noin 500 panssariautoa. Ensimmäisen maailmansodan länsirintaman taistelut pysähtyivät nopeasti asemasodaksi. Itärintamalla käytiin enemmän liikesotaa ja ne suosivat myös panssariautojen käyttöä. Vuoden 1917 puolessa välissä tsaarin armeijan käytössä oli enemmän panssariautoja kuin muilla ensimmäiseen maailmansotaan osallistuneilla armeijoilla.


Panssariautojen käyttö kehittyi tsaarin armeijassa Isoa-Britanniaa lukuun ottamatta muiden maiden armeijoita nopeammin. Venäjän imperiumin sotilasosasto seurasi aktiivisesti myös ensimmäisen maailmansodan Ison-Britannian ja Ranskan hyökkäysvaunujen käyttöä. Tsaarin Venäjän sotilasjohto havaitsi tela-alustaisten hyökkäysvaunujen käytön hyödyt Venäjän vähä ja huonokuntoisissa tieolosuhteissa. Tsaarin Venäjän teollisuus ei kuitenkaan kyennyt vielä hyökkäysvaunujen tuotantoon yksittäisiä protovaunuja lukuun ottamatta.

Keskiraskaan Rybinsk Plant tank (Rybinsk tank) ensimmäiset luonnokset lienee tehty jo vuosien 1915 - 1917 välisenä aikana. Alustana lienee ollut tela-alustainen maataloustraktori ja suunnittelu ”matki” ranskalaisten tankkien suunnittelua. Lähtökohtana lienee ollut ranskalaisen eversti Etiennen tankkisuunnitelmat vuodelta 1915. Rybinsk tank suunnitelmat lienevät jääneet suunnitteluasteelle. Tankin suunnitelmat esitettiin vuoden 1916 lopussa Tsaarin Venäjän sotilasjohdolle yleisellä taholla.

Gulkevich's armored tractor kehitettiin vuosina 1915 - 1916 tykistön everstin NA Gulkevichy johdolla Allis Chalmers Motor Truck kuorma-auton alustalle. Putilov Plant valmisti tästä panssaroidusta puolitela-ajoneuvosta kaksi kappaletta, jotka saivat nimekseen Ilya Muromets ja Akhtyrets. Kaksi valmistettua puolitela-ajoneuvoa luovutettiin Venäjän armeijan reservipanssaridivisioonalle Pietarissa. Lokakuun vallankumouksen jälkeen ajoneuvot päätyivät sisällissodan punaisen puolen Puna-armeijan käyttöön.


Tsaarin Venäjä halusi jo vuoden 1917 alussa varustaa armeijansa myös tela-alustaisilla hyökkäysvaunuilla ja puolitela-ajoneuvoilla. Oman hyökkäysvaunun tuotantoon ei ollut riittäviä valmiuksia ja hyökkäysvaunujen hankinnassa päädyttiin niiden hankintaan Ranskasta. Vuoden 1916 syksyllä tehtiin päätös 390 Schneider CA1 hyökkäysvaunun hankinnasta Ranskasta. Niiden toimitusten piti alkaa vuoden 1917 talven aikana. Ranskalaisten ensimmäisten hyökkäysvaunujen taistelukokemusten perusteella ensimmäinen tilaus peruttiin ja niiden tilalle haluttiin hankkia 390 Renault FT17 hyökkäysvaunua. Venäjän vuoden 1917 vallankumoukset ja sisällissota estivät kuitenkin tehtyjen hyökkäysvaunuhankintojen toteutumisen. Ensimmäiset ranskalaiset ja isobritannialaiset hyökkäysvaunut toimitettiin Venäjän sisällissodan valkoiselle armeijalle vuonna 1919. Tankkeja käytettiin vuosina 1919 - 1920 jalkaväen ja ratsuväen hyökkäysten tukemiseen.


Ensimmäisen maailmansodan Ison-Britannian ja Ranskan tankit Venäjällä


Tsaarin Venäjän sotilasjohto havaitsi tela-alustaisten hyökkäysvaunujen käytön hyödyt Venäjän vähä ja huonokuntoisissa tieolosuhteissa. Tsaarin Venäjän teollisuus ei kuitenkaan kyennyt vielä hyökkäysvaunujen tuotantoon yksittäisiä protovaunuja lukuun ottamatta. Marraskuussa 1917 valtaan nousseet bolsevikit solmivat aselevon ja aloittivat joulukuussa Brest-Litovskissa neuvottelut erillisrauhasta saksalaisten kanssa. Venäjän irtauduttua ensimmäisestä maailmansodasta ja pian sen jälkeen alkaneessa Venäjän sisällissodassa Venäjän valkoinen armeija sai Isolta-Britannialta ja Ranskalta käyttöönsä yhteensä noin sata hyökkäysvaunua. Ranska ja Iso-Britannia tukivat Venäjän sisällissodassa 1918 - 1920 valkoisia joukkoja ja toimittivat kenraali A.I. Denikinin johtamalle eteläisen rintaman armeijalle aseita ja panssarivaunuja. Ranskalaiset kaksikymmentä Renault FT17 hyökkäysvaunua purettiin vuoden 1918 joulukuussa laivasta Odessan satamassa. Odesassa Berezovka aseman lähellä vuoden 1919 maaliskuussa käydyissä taisteluissa sisällissodan punaisen puolen 2. Ukrainalainen Neuvostoarmeija sai sotasaaliikseen neljä Renault FT17 tankkia. Tankit päätettiin lähettää 1.5.1919 Chairman of Defense Council V.I. Leninille lahjaksi. Sotasaalistankkien innoittamana Council of People's Commissars ja Council of Military Industry tekivät 10.8.1919 päätöksen venäläisen tankin valmistamisesta Renault FT17 tankin pohjalta Nizhny Novgorodissa sijainneessa Nizhny Novgorod Machine Factory (vuodesta 1922 Krasnove Sormova Plant) tehtaassa.


Kommunistisen Neuvostoliiton synty ensimmäisen maailmansodan jälkeen hidasti oleellisesti sen kykyä armeijansa teknisessä uudistamisessa ja mekanisoinnissa. Neuvostoliitossa haluttiin 1920-luvulla luoda teknologisesti korkeatasoinen, suuren liikkuvuuden omaava hyvin koulutettu mekanisoitu armeija. Uuden Puna-armeijan luomiseen ajateltiin tarvittavan myös länsimaisia kumppaneita. Ensimmäisessä maailmansodassa ja sitä seuranneessa Venäjän sisällissodassa Venäjällä oli huonosti koulutettu massa armeija. Sodan päätyttyä Neuvostoliiton toimiva johto halusi jo pelkästään kustannussyistä perustaa miliisiarmeijan ”talonpojista” perustetun massa armeijan tilalle. Kenraali Frunze hylkäsi ajatuksen miliisiarmeijasta, supisti Puna-armeijan vahvuuden ja käynnisti armeijan kehittämisen ammattimaisempaan suuntaan. Frunze julkaisi vuoden 1921 joulukuussa 15 kohdan ohjelman, jonka perusteella Neuvostoliitto ei vielä ollut kykenevä miliisiarmeijan perustamiseen. Miliisiarmeijan tilalle Frunze esitti kaaderijärjestelmään perustuvaa armeijaa, jossa olisi hyvin proletariseen sodankäyntiin koulutettu upseeristo. Upseeristo tuli kouluttaa uusiin sotilasteknologioihin, liikesotaan ja henkilökohtaiseen aloitteellisuuteen. Asevelvollisille annettaisiin tarvittava peruskoulutus. Kaaderiarmeija mahdollisti nopean armeijan koon kasvattamisen tarvittaessa. Kenraali Frunzen luoma uudistettu Puna-armeija muistutti vuonna 1924 kenraali Hans von Seecktin Saksaan luoman armeijan perusperiaatteita.


Saksa ja Neuvostoliitto tekivät jo vuonna 1920 sopimuksia upseerivaihdosta ja teknologisesta yhteistyöstä. Frunzen henkilökohtainen vaikutus Puna-armeijan kehittämiseen päättyi vuonna 1925 hänen kuolemaansa. Stalinin läheinen yhteistyökumppani Kliment Voroshilov siirtyi Frunzen kuoltua Puna-armeijan johtoon. Samaan aikaan Mihail Tuhatševskistä tuli Puna-armeijan uuden taistelutavan ja strategian vaikutusvaltaisin ideoija ja kehittäjä. Mihail Tuhatševskin jo vuonna 1920 julkaisemista ajatuksista uudesta panssarisodan käynnistä tuli Puna-armeijan panssarisodan käynnin perusta.


Renault FT17, Mark V ja Whippet Venäjällä


Venäjän sisällissodassa valkoista armeijaa tukeneet Ranska ja Iso-Britannia toivat ensimmäisessä maailmansodassa käyttämiään hyökkäysvaunuja valkoisten joukkojen tueksi. Ensimmäiset Ranskan armeijan 303. Hyökkäystykistörykmentin 3. Komppanian kaksikymmentä Renault FT17 hyökkäysvaunut saapuivat 12.12. 1918 Odessaan. Tankkien tueksi saapui myös ranskalaista ja kreikkalaista jalkaväkeä. Nämä tankit osallistuivat 18.3.1919 käytyyn taisteluun Berezovka aseman alueella Odessan läheisyydessä. Puna-armeija sai tässä taistelussa sotasaalikseen muun muassa neljä Renault FT17 hyökkäysvaunua.


Ensimmäiset isobritannialaiset tankit tuotiin 13.4.1919 Venäjän eteläosiin, Mustanmeren itäreunaan Georgian rannikolla sijainneeseen Batumiin isobritannialaisen majuri N. Mc.Mehingin johtaman Royal Tank Corpsiin kuuluneen osaston mukana. Osaston vahvuudessa oli 10 upseeria, 65 sotilasta sekä kuusi Mark V ja kuusi Mark A Whippet tankkia. Näistä tankeista muodostettiin kenraali A. I. Denikinin valkoisten vapaaehtoisarmeijan Etelä-Venäjän panssariosasto. Venäläis-Brittiläinen tankkiosasto kuljetettiin vuoden 1919 huhtikuun lopussa Yekaterinodariin, jossa siitä muodostettiin "School of British Tanks". Tankkikoulu koulutti vuoden 1919 kesäkuun ja joulukuun välisenä aikana noin 200 valkoisen armeijan upseeria. Krimin niemimaan itäpuolella sijainnut Yekaterinodar kaupungin nimi muutettiin 7.12.1920 Krasnodariksi.


Isosta-Britanniasta tuoduista tankeista ja Yekaterinodarissa koulutetuista tankkimiehistöistä muodostettiin 27.4.1919 valkoisen armeijan 1. Panssaridivisioona (1st Armored Division of All-Russian Soviet Socialist Republic). 1. Panssaridivisioonan kokoonpanossa oli neljä neljästä tankista muodostettua osastoa. 1. ja 3. Panssariosaston kalustona oli tykillä ja konekivääreillä aseistetut Mark V hyökkäysvaunut ja 2. ja 4. Panssariosaston kalustona oli kevyet Mark A Whippet konekivääreillä aseistetut tankit.


1. Panssaridivisioona lähetettiin vuoden 1919 toukokuun alussa sisällissodan rintamalle, jossa sen osastot jaettiin vapaaehtoisarmeijan divisioonille. Vastassa olleet bolševikkien sotajoukot perääntyivät usein asemistaan heti hyökkäysvaunujen ilmaantuessa taistelukentälle. Isosta-Britanniasta lähetettyjä uusia tankkeja saapui yhteensä 74 kappaletta vuoden 1919 heinäkuussa Etelä-Venäjälle. Tankeista 57 oli Mark V ja 17 Mark A Whippet tankkeja. Valkoinen armeija käytti tankkeja lähinnä linnoitettujen puolustusasemien murtamiseen. Sisällisota oli luonteeltaan kuitenkin pääosin liikesotaa, jossa hitaasti liikkuvien tankkien merkitys ei korostunut.


Tässä kuvassa on 1. Panssaridivisioonan Mark V hyökkäysvaunut kenraali Suvorov ja kenraali Skobelev.


[image: ]


[image: ]


Mark V kenraali Drozdovskiy miehistöinen tankin huoltotyön lomassa vuoden 1919 syyskuussa.


Whippet tankki junakuljetuksessa Venäjällä.

Valkoisten joukkojen talven 1919 - 1920 tappion jälkeen ne evakuoitiin Krimin itäpuolella sijainneesta Novorossiysk satamakaupungista Kriminniemimaalle. Joukkoja johtanut kenraali Denikin siirsi komentajan tehtävät 4.4.1920 kenraali Wrangelille. Wrangel organisoi joukot uudelleen ja muodosti Venäjän armeijan. Vähäinen elävävoima korvattiin muun muassa panssarivaunujen käytöllä. Muodostetun Venäjän armeijan 1. Panssaridivisioona koostui neljästä osastosta ja Renault FT17 joukkueesta. 1. ja 3. Osastossa oli kummassakin kuusi Mark V hyökkäysvaunua. 2. ja 4. Osastossa oli kummassakin neljä Mark A Whippet tankkia. Renault FT17 joukkueessa oli vain kaksi tankkia. 1. Panssaridivisioonan tukikohta sijaitsi Sevastopolissa. Taisteluissa vaurioituneet tankit evakuoitiin Rorog Plant tehtaalle ja Sevastopolin sataman korjaamolle.


Seuraavassa taulukossa on esitetty 1. Panssaridivisioonan kokoonpano ja hyökkäysvaunukalusto.





	1.PsDiv

	Mark V

	Whippet

	Renault FT17

	Tankkien nimet





	1. Osasto

	6

	

	

	General Slashchev, Right, Grozny, Daring, Russian hero, Great Russian





	2. Osasto

	

	4

	

	Tiger, Stepnyak, Sphinx, Crocodile myöhemmin Sibiryak





	3. Osasto

	6

	

	

	Field Marshal Kutuzov, Generalissimo Suvorov, General Skobelev, Field Marshal Potemkin, For Holy Russia, For Faith and Homeland





	4. Osasto

	

	4

	

	General Wrangel, Sadko, General Shkuro, Uralets





	Renault FT17 joukkue

	

	

	2

	Grey, Modest







Isobritannialainen 9 upseerin ja 60 sotilaan panssariosasto saapui Kildonen Castle laivalla 29.8.1919 Arkangeliin majuri Brianin johdolla. Osaston vahvuudessa oli neljä Mark V ja kaksi Mark A Whippet hyökkäysvaunua. Panssariosaston tehtävänä oli Ison-Britannian joukkojen evakuointi Pohjois-Venäjältä. Evakuoinnin jälkeen hyökkäysvaunut oli tarkoitus luovuttaa valkoisen armeijan pohjoisille joukoille Venäjän sisällissodan taisteluihin. Mark V hyökkäysvaunuista yksi oli tarkoitus jättää Arkangeliin, yksi kuljettaa Solombalaan, yksi Bakaritsaan ja yksi valkoisten panssarijoukkojen koulutukseen. Valkoisten pohjoisen panssaridivisioonan vahvuudessa oli 15 upseeria. Ison-Britannian joukot evakuoitiin 12.10.1919 mennessä ja hyökkäysvaunut luovutettiin valkoisten Pohjoisen Armeijan käyttöön. Pohjoisen Armeijan tankit lienevät osallistuneet sisällissodan taisteluun vain 29.10.1919, jolloin niitä käyttäneet joukot valtasivat Plesetskayan rautatieaseman Mirnyn kaupungin lähellä.


Venäjän sisällissodan valkoisten Luoteinen armeija perustettiin 20.6.1919. Luoteisen Armeijan Erillinen Panssarikomppania muodostettiin 6.8.1919 isobritannialaisen 48 sotilaan ja neljän Mark V hyökkäysvaunun saavuttua majuri X. Carsonin johtamana Revalin satamaan nykyisen Tallinnan alueelle. Erillisen Panssarikomppanian kokoonpanossa oli vuoden 1919 elokuussa neljä Mark V hyökkäysvaunua ja lokakuun alussa yhteensä kuusi hyökkäysvaunua, joista kaksi lienee ollut Suomesta Ranskan lainaamia Renault FT17 vaunuja. Pian saapumisensa jälkeen Erillinen Panssarikomppania kuljetettiin Tallinnasta Narvaan. Narvassa osastoon liitettiin 30 venäläistä upseeria, jotka britit kouluttivat hyökkäysvaunujen miehistöiksi. Vuoden 1919 syyskuussa osastoon tuotiin vielä kaksi Mark V tankkia täydennykseksi. Vuoden 1919 joulukuussa Erillisen Panssarikomppanian vahvuudessa oli 56 upseeria. Mark V tankit saivat nimikseen First Aid, White Soldier, Captain Cromie, Liberation, Brown Bear ja Volunteer. Hyökkäysvaunut osallistuivat jo 11.9.1919 taisteluun, jossa tukivat 4. Jalkaväkidivisioonan hyökkäystä Rylovon ja Polnan kylissä Gdovin kaakkoispuolella.


Vuoden 1920 maaliskuussa Ranska laivasi Vladivostokiin kymmenen Renault FT17 hyökkäysvaunua, jotka oli tarkoitettu valkoisen armeijan Siperian joukkojen käyttöön. Bolsevikkien rautatieläiset kuljettivat tankit kuitenkin Puna-armeijan käyttöön Blagoveshchenskiin.


Seuraavassa on kuvia Venäjän sisällissodassa käytetyistä isobritannialaisista ja ranskalaisista tankeista.

Ensimmäinen Neuvosto-Venäjällä valmistettu tankki, Russian Reanault


Odesassa Berezovka aseman lähellä vuoden 1919 maaliskuussa käydyissä taisteluissa sisällissodan punaisen puolen 2. Ukrainalainen Neuvostoarmeija sai sotasaaliikseen neljä Renault FT17 tankkia. Tankit päätettiin lähettää 1.5.1919 Chairman of Defense Council V.I. Leninille lahjaksi. Sotasaalistankkien innoittamana Council of People's Commissars ja Council of Military Industry tekivät 10.8.1919 päätöksen venäläisen tankin valmistamisesta Renault FT17 tankin pohjalta Nizhny Novgorodissa sijainneessa Nizhny Novgorod Machine Factory (vuodesta 1922 Krasnove Sormova Plant) tehtaassa. Nizhny Novgorod Machine Factory tehtaassa oli kokemus muun muassa laivojen ja höyryjunien valmistamisessa. Tehdas valmisti Venäjän sisällissodan aikana 30 panssarijunaa ja 20 panssarilaivaa.

Ensimmäinen Venäjällä valmistettu Russian Renault sai lempinimikseen Vapaustaistelija Lenin.


Ensimmäinen Neuvosto-Venäjällä valmistettu panssarivaunu on Russian Renault, josta käytetään myös nimiä Tank M ja Tank KS (Krasnoye Sormovo, Nizhny Novgorod). Russian Renault luokiteltiin jalkaväen tulitukitankiksi. Ennen Tank KS sarjatuotantoa siihen lienee hankittu Ranskasta lisenssi ja joitakin laitteita. Sotasaaliina saatuja Renault FT17 panssarivaunuja kuljetettiin Nizhny Novgorod Machine Factory tehtaalle, joka sai tehtävän tankin sarjatuotannosta. Insinöörit D.M. Mikheev, N.I. Khrulev, P.I. Saltanov, K.G. Krymov, K.I. Safonov, A.V. Boyarkin, V.A. Moskovkin, A.E. Basov, G.A. Zolotukhin, M.I. Meshchaninov ja F.I. Nefedov laativat tuotannossa tarvittavat piirustukset ja suunnitelmat. Ranskalaiset insinöörit Edmond Rasier ja Dam avustivat tankin valmistuksen suunnittelussa. Valmistuksessa tarvittavat tekniset dokumentit saatiin valmiiksi kolmessa kuukaudessa. Ensimmäisten tankkien valmistukseen osallistui suunnittelijoita ja asiantuntijoita myös Izhoran- ja AMO:n tehtailta. Pietarissa toiminut Izhora Plant toimitti vaunujen panssarilevyt ja Moskovassa sijainnut AMO Plant Fiat auton moottoriin perustuneet moottorit. Putilovsky ja Obukhovsky tehtaat toimittivat tankin aseet.


Ensimmäinen Russian Renault valmistui yhdeksässä kuukaudessa vuoden 1920 elokuussa. Seuraavat 14 tankkia valmistettiin vuoden 1921 kesäkuuhun mennessä. Aluksi tankeista kymmenen oli tarkoitus varustaa 8 mm Hotchkiss Model 1914 konekiväärillä ja viisi 37 mm Hotchkiss laivastotykillä. Seuraavana suunnitelmana oli kaikkien 15 tankin varustaminen tykeillä, mutta lopulta tankeista kaksi varustettiin tykillä ja 10 tykillä ja konekiväärillä. Uudet Venäjällä valmistetut Russian Renault panssarivaunut eivät liene osallistuneet sisällissodan lopun taisteluihin. Ensimmäisen Nizhny Novgorod Machine Factory tehtaassa valmistetun Renault Russian vaunun testaus ajamalla toteutettiin 31.8. 1920. Uuden tankin valmistusta ohjannut Commissioner of Central Armor Ivan Khristianovich Gaugel lähetti 1.9.1920 sähkösanoman Moskovaan, jossa ilmoitettiin ensimmäisen ajokokeen onnistuneesta suorittamisesta. Seuraavat testaukset ja ammuntakokeet toteutettiin jo 1.9.1920. T-34 panssarivaunun suunnittelija Mikhail Ilyich Koshkin oli yksi Renault Russian ensimmäisten tankkien kokoonpanoon osallistuneista työntekijöistä.


Russian Renault hyökkäysvaunun miehistöön kuuluu ajaja ja johtaja. Panssaroinnin paksuus on rungon edessä 18, sivuissa 8 ja tornissa 22 millimetriä. Tykin kaliiperi on 37 ja konekiväärin 8 millimetriä. Tykkiin on 250 laukausta ja konekivääriin on 9 - 10 250:n patruunan vyötä. Vaunun voimanlähteenä on 34 hevosvoiman nelisylinterinen AMO tehtaan valmistama moottori. Voimansiirto toteutettiin kuivalla kytkimellä, neliportaisella vaihteistolla ja ohjaus sivukytkimillä ja hihnajarruilla. Polttoainesäiliön tilavuus on 90 litraa ja toimintamatka yhdellä tankkauksella valtatiellä 120 kilometriä. Huippunopeus on 8,5 kilometriä tunnissa. Russian Renault kykenee ylittämään 1,8 metriä leveän ja 0,6 metriä korkean esteen sekä kahlaamaan 0,7 metriä syvässä vedessä.

Kaikki 15 valmistettua Russian Renault tankkia saivat lempinimet, joita olivat Freedom fighter Comrade. Lenin, Paris Commune, Karl Marx, Leon Trotsky, Lieutenant Schmidt, Karl Liebknecht, Red fighter, Red Star, Proletarian, Free Russia, Chernomorets, Tempest, Kerch ja Victory. War Industry Council Pyotr Alekseevich Bogdanov ilmoitti V.I. Leninille Venäjällä valmistetun ensimmäisen tankin, Russian Renaultin, täyttävän tankille asetetut vaatimukset. Ensimmäinen Renault FT17 tankin kopiona valmistettu tankki loi perustan tulevalle laajamittaiselle tankkituotannolle.


Russian Renault kenttäkokeita tehtiin 13.11.1920 - 21.11.1920 välisenä aikana. Kaikki valmistetut 15 tankkia läpäisivät kenttäkokeet ja ne todettiin taistelukäyttöön soveltuviksi. Russian Renault otettiin käyttöön Puna-armeijan panssariosastoissa kolmen tankin joukkueina. Uusien tankkien sisällissodan taisteluihin osallistumisesta ei ole dokumentoitua tietoa. Russian Renault säilyi Puna-armeijan käytössä Leningradin ja Moskovan sotilaspiireissä aina vuoteen 1929 asti. Russian Renault tankit poistettiin virallisesti vuoden 1930 keväällä armeijan käytöstä ja ne siirrettiin opetuskäyttöön sotilasoppilaitoksiin ja yliopistoihin.

Vasemmanpuoleisessa kuvassa on sotasaaliina saatu Renault FT17. Oikeanpuoleisessa kuvassa on tykillä ja konekiväärillä aseistettu Russian Renault ((Tank "M", "KS" Krasnoe Sormovo) kuvattuna 1924 paikkeilla. Viisitoista Russian Renault tankkia valmistettiin Nizhny Novgorod Machine Factory tehtaassa Nizhny Novgorodissa. Tankeista kahdeksan valmistettiin vuonna 1920 ja seitsemän vuonna 1921.


Seuraavassa taulukossa on esitetty valmistettujen 15:sta Russian Renault panssarivaunun aseistus.





	Russian Renault N:o

	Lempinimi

	Tykki aseistus

	Tykki ja konekivääri

	Aseistamaton





	1

	Fighter for Freedom Comrade Lenin

	37 mm tykki

	

	





	2

	Paris Commune

	37 mm tykki

	

	





	3

	Karl Marx

	

	37 mm tykki ja 8 mm kk

	





	4

	Leon Trotsky

	

	37 mm tykki ja 8 mm kk

	





	5

	Lieutenant Schmidt

	

	37 mm tykki ja 8 mm kk

	





	6

	Karl Liebknecht

	

	37 mm tykki ja 8 mm kk

	





	7

	Red Fighter

	

	37 mm tykki ja 8 mm kk

	





	8

	Red Star

	

	37 mm tykki ja 8 mm kk

	





	9

	Proletarian

	

	37 mm tykki ja 8 mm kk

	





	10

	Free Russia

	

	37 mm tykki ja 8 mm kk

	





	11

	Chernomorets

	

	

	Aseistamaton





	12

	Ilya Muromets

	

	

	Aseistamaton





	13

	Storm

	

	

	Aseistamaton





	14

	Kerch

	

	37 mm tykki ja 8 mm kk

	





	15

	Victory

	

	37 mm tykki ja 8 mm kk

	







Vuoden 1921 keväällä valmistettiin vielä V.I. Leninille lahjaksi tarkoitettu kuudestoista Russian Renault, Souvenir. Tämän lienee ollut kunnostettu Renault FT17, jota oli käytetty maataloustraktorina vuoden 1921 toukokuussa. Russian Renault tankkien aseistuksena käytettiin 37 mm Hotchkiss laivastotykkiä ja 8 mm Hotchkiss Model 1914 konekivääriä.









Panssarivaunujen kehitystyö käynnistyy 1920-luvun alussa


Renault FT17 tankin kopiona valmistettu Russian Renault tulitukitankki ei soveltunut liikesodan käyntiin. Panssariautotkin olivat liikesodan olosuhteissa parempia. Puna-armeijan vuonna 1921 käyttöön otetussa luokituksessa Russian Renault oli jalkaväen tulitukitankki (katekoria M), isobritannialainen Mark V oli läpimurtotankki (kategoria V), Mark A Whippet ja Mark B Hornet olivat manööveritankkeja (kategoria S). Uuden venäläisen tankin kehitystyötä tehtiin saman aikaisesti Russian Renault valmistuksen kanssa. Military Industry Council (SVP) julkaisi uuden tankin tarjouskilpailun 2.11.1919. Tankin aseistuksen vaatimuksina oli kaksi konekivääriä tai yksi 37 mm tykki. Tykiksi esitettiin Obukhov tehtaan tuotannossa oleva Rozenberg Model 1915 juoksuhautatykki tai Maxim-Nordenfelt automaattitykki. Konekivääreillä aseistetun tankin miehistöön esitettiin kolmea ja tykillä aseistetun tankin miehistöön kahta henkilöä. Uuden tankin panssaroinnin vahvuuden tuli olla 9 - 12 millimetriä ja tankin painon tuli olla alle 11,467 tonnia. Uuden tankin tuli perustua autoteollisuuden komponentteihin ja sen huippunopeuden tuli olla 16 kilometriä tunnissa. Isot teollisuusyritykset eivät kiinnostuneet uuden tankin kehittämisestä.


Izhora Plant, joka valmisti Russian Renaultin panssaroinnin, esitti Military Industry Councilin asettaman tarjousten jättämisen määräajan siirtämistä 25.11.1919 määräajasta vuoden 1920 helmikuun ensimmäiseen päivää. Esityksen perusteella uudeksi tarjousten määräajaksi tuli 15.2.1920. Izhora Plant tehtaan insinöörit G.V. Kondratyev ja D.S. Sukhazhevsky laativat uuden Teplokhod tankin alustavat suunnitelmat. Amfibiokelpoisen Teplokhod tankin painoksi suunniteltiin noin 10 tonnia. Tankin voimanlähteeksi suunniteltiin 60 hevosvoiman Fiat moottoria, joita käytettiin jo Izhora Fiat panssariautojen voimanlähteenä. Teplokhod AN tankin telakoneisto ja voimansiirto perustuivat suurelta osin Russian Renault tankkiin. Tankista suunniteltiin valmistaa vaatimusten mukaisesti sekä konekivääreillä että Maxim-Nordenfelt tykillä aseistetut versiot. Teplokhod AN tankki julistettiin 2.4.1920 tarjouskilpailun voittajaksi. Russian Renault tankin valmistus lopetettiin pian tämän jälkeen Izhora tehtaassa. Tämän jälkeen Izhora tehtaalta tilattiin konekivääreillä ja tykillä aseistetut Teplokhod AN (Izhorzavod tanks) prototankit. Kahden prototankin tuotantopiirustusten laadinta aloitettiin 19.4.1920 ja niiden tuli valmistua 1.5.1921 mennessä. Insinöörit N.S. Vlasov, N.Ya. Obukhov, M.S. Sukhorukov ja A.A. Markovsky aloittivat tuotantopiirustusten laadinnan kokeneen panssariautosuunnittelija Obukhovin johtamana.


Izhora tehdas aloitti Teplokhod AN (Izhorzavod tanks) prototankkien kokoamisen vuoden 1920 lopulla. Ensimmäisen prototankin piti valmistua 15.5.1921 ja toisen 2.8.1921. Prototankkien rungot olivat osittain valmiit vuoden 1921 tammikuun lopussa. Tähän mennessä Obukhov, Putilov ja Sormovo tehtaat eivät vielä kyenneet toimittamaan tankkeihin niiltä tilattuja komponentteja. Komponenttien viivästyksestä ja työvoimapulasta johtuen prototankkeja ei saatu valmiiksi vuoden 1921 aikana. Ensimmäinen prototankki oli vuoden 1922 kesällä puolivalmiina ja toinen proto noin 30 prosentin valmiusasteessa. Vuoden 1922 heinäkuussa ensimmäisen prototankin valmistumisen määräajaksi käskettiin vuoden 1923 helmikuu. Prototankkien valmistamisen viivästyksistä johtuen Main Directorate of Military Industry (GUVP) suunnitteli projektin lopettamista. Teplokhod AN prototankit eivät valmistuneet uusiinkaan määräaikoihin mennessä, jonka seurauksena projekti lopetettiin vuoden 1925 tammikuussa.

Teplokhod AN prototankeista piti tulla valmistuessaan oheisen suunnittelukuvan kaltaisia.


Revolutionary Military Council of Republic (RVSR) käski 13.1.1921 Main Military Engineering Directoraten perustamisen. Main Military Engineering Directoraten tehtävänä oli uusien tankkien suunnittelu ja tuotannon ohjaaminen.


Military Industry Councilin (SVP) tehtävät siirrettiin vuoden 1921 elokuussa insinööri S.V. Shukalovin johtamalle Main Military Engineering Directoratelle, joka toimi Supreme Council of National Economyn osana. S.V. Shukalovin johti myös Main Military Engineering Directoraten osana toiminutta GUVP (Main Directorate of Military Industry) teknistä osastoa, joka oli toimintavalmiina vasta vuoden 1923 jälkeen. Uudistetun toiminnan rahoitus saatiin käyttöön vasta vuoden 1924 alussa. Sormovo, Kharkov, Kolomna, Izhora, Obukhov ja Putilov tehtaat käskettiin panssarivaunutuotannon käyttöön.


Neuvostoliitto aloitti vuonna 1924 tankkien kehittämisen yhteistyönä Saksan kanssa ja osti Hanomag Z WD-50 traktorin lisenssin. Tämän jälkeen saksalaisella Joseph Vollmerilla oli merkittävä vaikutus myös uusien neuvostoliittolaisten tankkien suunnittelussa. Samaan aikaan Vollmer suunnitteli tankkia Hanomag Z WD-50 traktorin pohjalta. Shukalovin johtama GUVP esitteli vuoden 1924 kesäkuussa Vollmerin KH-50 tankin kaltaisen tankin.

Vasemmalla ylhäällä on Hanomag Z WD-50 traktori ja keskellä on siitä edelleen kehitetty KH-50 tankki. Nämä ajoneuvot pystyivät liikkumaan sekä teloilla että pyörillä. Oikealla KH-50 alusta on testiajossa.


Neuvostoliittolaisen tankkisuunnittelun ja -tuotannon hitaasta käynnistymisestä huolimatta Puna-armeijan panssaroinnin alakomissiolla (armour subcommission of RVSR) oli esitys 1 500 tankin käyttöön saannista vuosien 1923 - 1928 aikana. Tankkien tarve-esitys on julkaistu Pietarissa sijainneen Putilov tehtaan (Krasniy Putilovets) 3.3.1923 julkaisemassa raportissa. GUVP (Main Directorate of Military Industry) halusi Putilov tehtaan jatkavan Fordson traktoreiden lisenssiin perustunutta tuotantoa ja Obukhov (vuodesta 1922 Bolshevik) tehtaan osallistuvan tankkien tuotantoon. Obukhov tehtaalla oli jo kokemus raskaiden ajoneuvojen, Holt 75 ja Holt 40 traktoreiden, tykistön ja pieni kaliiperisten aseiden tuotannosta. Obukhov tehtaan tankkituotannon käynnistämiseksi Shukalovin GUVP:n tekninen osasto sai tehtävän jalkaväkirykmentin uuden tulitukitankin suunnittelusta. Suunnitteluun lienee osallistunut Kolomna, Putilov ja Sormovo tehtaiden insinöörejä ja suunnittelussa tarvittavia tukihenkilöitä. Yhteisymmärrys uuden tankin suunnittelusta saavutettiin vuoden 1924 lopulla. Puna-armeijalla ei ollut riittävästi 6,5 tonnin painoisten Renault FT17 tyyppisten tankkien kuljettamiseen tarvittavia raskaita kuorma-autoja. Edellisestä johtuen jalkaväkirykmentin uuden tulitukitankin suurin paino ei saanut ylittää kolmea tonnia. Tankin panssarin vahvuudeksi suunniteltiin 16 millimetriä ja huippunopeudeksi 12 kilometriä tunnissa. Tankin pääaseeksi haluttiin konekivääri tai 37 mm tykki.


Ensimmäisiä ajatuksia Puna-armeijan mekanisoinnista ja panssaroinnista


Kenraali Hans von Seeckt ja neuvostoliittolainen marsalkka Mihail Tuhatševski loivat ajatuksen saksalaisen Reichswehrin ja neuvostoliittolaisen Puna-armeijan joukkojen mekanisoinnista ja panssaroinnista sekä liikesodan perusteista. Saksa ei pystynyt Versaillesin rauhanehtoja rikkomatta toteuttamaan mekanisoitujen ja panssaroitujen joukkojen kokeiluja omalla maaperällään. Ratkaisuna oli yhteistyö Neuvostoliiton kanssa perustetun Kaman panssarikoulun (Panzerschule Kama, Kazan alueella Neuvostoliitossa vuosina 1929 - 1933) harjoitusalueella. Ensimmäisen maailmansodan juoksuhautoihin pysähtynyt taistelu oli mennyttä ja tilalle haluttiin kehittää liikesotaan perustuva toimintatapa. Saksa ja Neuvostoliitto allekirjoittivat vuoden 1926 joulukuussa sopimuksen panssarikoulun (panssarikoulutuskeskuksen) perustamisesta Neuvostoliiton alueelle. Edellisestä johtuen Saksa teki salaista yhteistyötä vuosina 1929 - 1933 Neuvostoliiton kanssa panssarivaunujen ja niiden käytön kehittämisessä Kazakstaniin perustetussa Kaman panssarikoulussa (Panzertruppenschule Kama). Kaman panssarikoulu oli Puna-armeijan ja Reichswehrin yhteinen. Kaman panssarikoulussa työskenteli 30 saksalaista panssarialan asiantuntijaa.


Uudistettu Puna-armeijan panssarisodankäynnin kehittäminen ja kouluttaminen edellyttivät Saksan tapaan Kaman panssarikoulun kaltaisen kokeilu- ja koulutustoiminnan käynnistämisen. Mihail Tuhatševski nimitettiin vuoden 1924 toukokuussa strategian tutkimuksen johtajaksi Punaarmeijan Sotakorkeakoulussa. Uusi tehtävä mahdollisti hänelle uuden sodankäynnin tutkimuksen resurssit ja niiden esittämisen kirjallisessa muodossa. Mihail Tuhatševskin uudistetun sodankäynnin keskeisiä periaatteita olivat; poliittinen sodankäynti, syvä taistelu, panssaroitujen joukkojen keskitetty käyttö sekä eri puolustushaarojen ja aselajien yhteistoiminta. Tuhatševskin johtavana ajatuksena oli, että sodankäynti on vain keino poliittisen päämäärien saavuttamisessa ja strategiset näkökohdat on informoitava taktisten päätösten pohjaksi. Hän toi selkeästi esille ajatuksen, että poliittiset johtajat eivät saa sekaantua sotilaallisen päätöksen tekoon. Clausewitzin ajatukset sodan luonteesta toimivat Tuhatševskin ohjenuorana. Tuhatševski kirjoitti vuonna 1924: "Operaatio koostuu kunkin armeijan järjestäytyneestä taistelusta saavuttaakseen vastustajan elintärkeän aineellisen voiman täydellisen tuhoamisen... tuhoaminen ei ole päämäärä, se on vain keino. Nykyaikaisen sodan voittaminen perustuu teknologiaan ja massatuotantoon. Se osapuolista voittaa, jonka taloudellinen organisaatio kestää ja jonka massatuotantokyky ylittää toisen osapuolen tuotantokyvyn tappioiden korvaamiseksi.”


Tuhatševski esitti syvän taistelun ajatuksen jo vuonna 1924 kirjoittamassaan kirjassa. Iskuarmeijan hyökkäysvoima tulee keskittää kapealle alueelle, syvän murron aikaansaamiseksi vihollisen johtamisyhteyksien ja huollon tuhoamiseksi. Läpimurron jälkeen seuraavana vaiheena on saarrostus ja vihollisen tuhoaminen. Tuhatševski kirjoitti keskeiset sodankäynnin periaatteet PU-36 kenttäohjesääntöön. Panssaroidut joukot tuli keskittää iskuarmeijoihin, jotka kykenevät murtautumaan vihollisen linjojen syvyyteen tehtävänään tuhota johtamispaikat ja huolto sekä katkaisemaan vihollisen irtautumisreitit. Iskuarmeijat kykenevät sivustojen kautta saarrostukseen ja vihollisen tuhoamiseen yhteistoiminnassa ilmavoimien kanssa. Marsalkka Kliment Voroshilov vastusti edellä kuvattua Tuhatševskin ajatusta, koska se edellytti panssari- ja mekanisoitujen joukkojen irrottamista etulinjassa taistelevasta jalkaväestä. Kliment Voroshilov johti Puna-armeijaa vuosina 1925 - 1934. Tuhatševski teloitettiin vuonna 1937, jonka jälkeen PU-36 kenttäohjesääntöön kirjoitetut ajatukset tulivat vasta täyteen käyttöön ja ne toimivat Puna-armeijan johtavana ohjenuorana koko toisen maailmansodan ajan.


Yhtenä Tuhatševskin nykyaikaisen sodankäynnin johtavista ajatuksista oli kaikkien puolustushaarojen ja aselajien yhteistoiminta. Erityisen tärkeää oli ilmavoimien lähituki sekä iskuarmeijoiden ja niitä tukevien jalkaväkijoukkojen yhteistoiminta. Isku armeijoiden menestys edellytti jalkaväen tuen lisäksi viholliseen verrattuna moninkertaisen joukkojen keskityksen läpimurtoalueelle sekä voimakkaan tykistön ja ilmavoimien tulen. Tuhatševski näki ilmavoimien tuen vihollisen tuhoamisessa taistelualueella tärkeämpänä kuin vihollisen teollisuuden tuhoamisessa. Tuhatševski tutustui saksalaisten toimintaan Kaman harjoitusalueella sekä Saksan panssarivaunujen suunnitteluun ja harjoitusmenetelmiin Saksassa. Tuhatševskistä tuli johtava asiantuntija Neuvostoliiton ja Saksan panssarialan yhteistoiminnassa. Tuhatševski julkaisi jo vuonna 1935 ajatuksensa natsi-Saksan hyökkäyksestä Ranskaan ja Isoon-Britanniaan sekä sen jälkeisestä hyökkäyksestä Neuvostoliittoon.


Kaman harjoitusalueen merkitys Neuvostoliiton ja Saksan panssarivaunujen kehittämisessä


Kenraali Hans von Seeckt vaikutti vuosina 1919 - 1926 oleellisesti Reichswehrin kehittämiseen. Kaman harjoitusalueen kokeilutoiminnalla oli oleellinen vaikutus von Seeckin ideoimien liikkuvien, mekanisoitujen ja panssaroitujen joukkojen tutkimisessa, kehittämisessä ja kouluttamisessa. Kaman harjoitusalueen käyttö pidettiin myös Saksan politikkojen keskuudessa pienen piirin salaisuutena. Von Seeck näki rynnäkkö- ja pommikoneilla tuettujen pienten liikkuvien mekanisoitujen ja panssaroitujen joukkojen merkityksen nykyaikaisessa sodankäynnissä. Liikkuvilla joukoilla kyetään voimien keskittämiseen päähyökkäyssuunnassa sekä nopeisiin saarrostuksiin sivustojen kautta. Von Seecktin liikkuvien joukkojen ytimenä oli upseereista ja aliupseereista muodostettu liikkuvaan sodan käyntiin ja uusiin teknisiin välineisiin hyvin koulutettu kaaderi. Hyvin koulutettu kaaderi oli myös keino ensimmäisen maailmansodan rauhanehtojen rajoittaman Reichswehrin 100 000 sotilaan vahvuisen armeijan laajentamisessa. Vuonna 1922 100 000 sotilaan vahvuudesta noin 60 prosenttia oli upseereita ja aliupseereita.

Kenraali Hans von Seeckt toimi Weimarin tasavallan aikana vuosina 1919 - 1920 Reichswehrin johtoesikunnan päällikkönä ja vuosina 1920 - 1926 Saksan armeijan komentajana. Seeckt uudisti Saksan armeijan Versaillesin rauhanehtojen mukaisesti, loi armeijan kokoonpanon, doktriinin sekä taktiikan ja koulutuksen perusteet. Seeckt halusi kehittää liikkuvan ja korkean teknologian armeijan, joka kykenisi puolustamaan Saksaa pienestä 100 000 kokonaisvahvuudesta huolimatta. Seeckt näki seuraavan sodan mekanisoitujen, suuren liikkuvuuden omaavien armeijoiden sotana. Seeckt kehitti armeijan, jossa korostui eri aselajien ja eri puolustushaarojen ja aselajien (panssarit, jalkaväki, tykistö, ilmavoimat) yhteistoiminta. Voimien keskitetyllä käytöllä kyettäisiin murtamaan vihollisen voimat ratkaisukohdissa. Seecktin ajatukset sodan käynnistä pysyivät voimassa pitkälle toisen maailmansodan alkuun ja ne vaikuttivat myös Neuvostoliiton panssariaseen ja sen käyttöperiaatteiden kehittämiseen.


[image: ]


Versaillesin rauhansopimus salli Saksan armeijan käyttöön panssaroidut, pyöräalustaiset miehistön kuljetusajoneuvot konekivääreillä aseistettuina. Panssaroiduilla pyöräajoneuvoilla voitiin harjoitella myös liikkuvaa panssarisodan käyntiä.


Von Seecktin ajatuksena oli pienen 100 000 sotilaan armeija varustaminen uudenaikaisemmilla välineillä ja aseistuksella. Von Seeckt uskoi pienen, hyvin varustetun armeijan pystyvän puolustamaan Saksaa naapurimaidensa hyökkäykseltä. Von Seeckt näki Saksan armeijan suurimpina puutteina Versaillesin sopimuksen kieltävät panssarivaunut sekä sotilaslentokoneet, joiden puuttuminen esti myös upseeriston kouluttautumisen uusimpaan sotilasteknologiaan. Von Seeckt uskoi panssareiden ja sotilaslentokoneiden suureen merkitykseen tulevaisuuden sodissa, vaikka ei vielä ymmärtänyt täysin niiden sodankäynnin mullistavaa voimaa. Von Seeckt tajusi ensimmäisen maailmansodan perusteella mekanisoitujen joukkojen liikkeen merkityksen tulevissa sodissa, mutta luotti vielä tässä vaiheessa ratsuväen iskuvoimaan.


Versaillesin rauhan ehtojen kiellettyä Saksan armeijalta panssarivaunut panssarijoukkojen taistelua harjoiteltiin henkilöautojen ympärille valmistetuilla näköispanssarivaunuilla. Osa harjoituspanssareista tehtiin myös pyörien päälle miesvoimin työnnettäviksi välineiksi. Kazakstaniin perustettu KAMAN panssarikoulu ratkaisi Saksan panssarijoukkojen harjoitusongelman vasta 1920 puolen välin jälkeen.

Henkilöautoista sarivaunujen näköisiä tehtiin pans- harjoitusvälineitä. leisessa kuvassa Oikeanpuo- Heinz Guderianin on vuonna 1929 tutustumassa Ruotsin armeijaan.

Von Seeckt perusti moottoroitujen joukkojen tarkastusviraston, jonka henkilöstö muodostettiin ensimmäisessä maailmansodassa panssareihin perehtyneistä nuorista upseereista. Mekanisoidun sodan käynnin perusteita ryhdyttiin Saksassa kouluttamaan panssarivaunuiksi ”naamioiduilla” autoilla. Ensimmäisen maailmansodan panssariupseeri Ernst Volckheim opasti ensimmäisessä maailmansodassa viestiupseerina, jalkaväkikomppanian päällikkönä, pataljoonan komentajana ja Saksan armeijan pääesikunnassa kapteenina palvelleen Heinz Guderianin panssarisodan käynnin saloihin. Guderian siirrettiin vuonna 1922 Reichswehrin johtoesikunnan (Truppenamt) kuljetusosastolle. Uuteen tehtävään kokemuksen saamiseksi Guderian toimi ennen johtoesikuntaan siirtymistä hetken majuri Oswald Lutzin johtaman 7. (Bavarian) Motor Transport Battalionin yhdessä komppaniassa. Guderian kiinnostui panssaroitujen joukkojen liikesodasta jo 1920-luvun alussa. Volckheim palveli ensimmäisen maailmansodan jälkeen Reichwehrin kuljetusjoukoissa (Kraft-fahrtruppen). Guderianin ajatus panssarisodan käynnin merkityksestä, panssaridivisioonista sekä panssarivaunuilla varustetuista mekanisoiduista joukoista kehittyi ja syveni vuosien 1922 - 1928 aikana.


[image: ]


Tässä kuvassa punaisella nuolella merkitty luutnantti Ernst Volckheim on vuonna 1918 A7V panssarivaunun miehistönsä kanssa.


Volckheim kirjoitti vuodesta 1923 alkaen panssarialaan liittyviä artikkeleita Militär Wochenblatt lehteen, jonka toimittaja hänestä tuli vuonna 1927. Luutnantti Ernst Volckheim määrättiin vuonna 1923 25 vuoden ikäisenä erään toisen upseerin kanssa panssarisodankäynnin taktiikan ja teknologian kehitystyöhön. Ernst Volckheim kirjoitti panssarisodankäynnistä kirjoja ja artikkeleita, joissa hän korosti hyvin panssaroitujen, tehokkailla 75 mm tykeillä aseistettujen panssareiden merkitystä tulevaisuuden sodissa. Uusien panssareiden tuli kyetä tuhomaan vastustajan vastaavat vaunut. Hyvin panssaroiduilla panssarivaunuilla tuli olla kyky operatiivisiin läpimurtoihin. Vanhempien upseereiden ajatuksena vielä tässä vaiheessa oli kevyet ratsuväen tankit jalkaväen taistelun tukena. Volckheimin kirjoituksilla ja opetuksella oli suuri vaikutus myös Guderianin ajatuksiin panssarisodasta. Volckheim määrättiin vuonna 1925 Dresdenissä sijainneeseen armeijan upseerikouluun panssarisodankäynnin teorian opettajaksi. Volckheimin välityksellä Guderian tutustui myös isobritannialaisten panssarisodankäynnin asiantuntijoiden J.F.C. Fullerin ja B.H. Liddel Hartin panssarisodankäynnin teorioihin sekä Ison-Britannian mekanisoitujen joukkojen 1920-luvun kokeiluihin. Guderianilla oli myöhemmin merkittävä vaikutus saksalaisen panssarisodankäynnin periaatteisiin. Guderian oli yksi asiantuntijoista, joka esitti radioiden sijoittamista jokaiseen panssarivaunuun. Volckheim toimi vuosina 1932 - 1933 Kaman panssarikoulussa yhtenä opettajana.


Saksa normalisoi vuonna 1922 solmitulla Rapallon sopimuksella suhteensa Neuvostoliiton kanssa. Ranskan ja Belgian miehitettyä vuonna 1923 Ruhrin alueen Saksassa heräsi ajatus Versaillesin rauhan ehtojen hylkäämisestä. Saksan ja Neuvostoliiton vuonna 1924 solmima ystävyyssopimus mahdollisti Saksassa salaa suunniteltujen panssarivaunujen testaamisen Neuvostoliitossa sekä testien ja kokeilujen salassa pysymisen. Saksa ja Neuvostoliitto allekirjoittivat vuoden 1926 joulukuussa sopimuksen panssarikoulun (panssarikoulutuskeskuksen) perustamisesta Neuvostoliiton alueelle. Edellisestä johtuen Saksa teki salaista yhteistyötä vuosina 1929 - 1933 Neuvostoliiton kanssa panssarivaunujen ja niiden käytön kehittämisessä Kazakstaniin perustetussa Kaman panssarikoulussa. Samasta syystä saksalaiset kouluttivat vuosina 1926 - 1933 lentäjiä Lipetskin lentäjäkoulussa ja kaasusodankäyntiä vuosina 1928 - 1931 Tomkan kaasukoealueella (Gas-Testgelände Tomka).


Kansallissosialistisen puoleen ja Hitlerin noustua Saksassa valtaan vuonna 1933 natsi-Saksa lopetti vuoden 1933 lopussa koulutusyhteistyön Neuvostoliiton kanssa ja käynnisti panssarijoukkojen ja ilmavoimien koulutuksen Saksassa. KAMA nimi muodostuu sanoista Kazan ja Oberstleutnant Malbrandt, joka sai tehtävän panssarikoealueen valinnasta. Kaman panssarikoulussa koulutettiin Saksan panssarijoukkojen upseereita. Kaman panssarikoulussa toimineita panssarijoukkojen upseereita olivat muun muassa Ernst Volckheim, Werner von Blomberg, Walter Model, Wilhelm Ritter von Thoma, Heinz Guderian, Manstein, Kleist ja Josef Harpe. Venäläiset panssarijoukkojen upseerit toimivat Kaman panssarikoulussa ainakin tarkkailijoina ja avustajina. Panssarikoulutuksen lisäksi alueella työskenteli myös Krupp, Daimler ja Rheinmetall yritysten henkilöstöä uusien panssarivaunujen kehitystyössä ja kokeiluissa. Kaman kokeilujen tuloksena kehitettiin Panzerkampfwagen I ja II panssarivaunut.


Kaman panssarikoulussa saksalaiset ja venäläiset sotilaat opiskelivat yhdessä luennoilla, sotapeleissä ja panssarivaunujen kenttäkokeiluissa. Saksalaiset käyttivät koulutuksessa usein myös venäläisiä sotilasasusteita. Kaman panssarikoulussa kehitettiin liikkuvaan sodankäyntiin soveltuvaa panssaritaktiikka ja panssarisodan operatiivisia perusteita sekä panssarivaunujen rakennetta ja siihen liittyviä teknologioita. Radion merkitys yksittäisissä panssarivaunuissa panssarisodankäynnissä sai vauhti Kaman panssarikokeilujen yhtenä tuloksena. Saksan armeijan liikkuvien, panssaroitujen armeijoiden käyttämä salamasota sai alkunsa Kaman panssarikoulun kokeilujen pohjalta.


Majuri Guderian määrättiin vuonna 1929 Berliinin lähellä toimineen 3. (Prussian) Motorized Transport Battalionin komentajaksi. Kenraalimajuri Lutzin tuella Guderian teki johtamastaan pataljoonasta moottoroidun tiedustelupataljoonan. Pataljoonan neljästä komppaniasta yhden kalustona oli panssaroidut miehistönkuljetusajoneuvot, yhden moottoripyörät, yhden dummy panssarivaunut ja yhden dummy vedettävät panssarintorjuntatykit. Moottoroidulla tiedustelupataljoonalla Guderian pystyi testaamaan uusia panssarisodankäynnin ajatuksia käytännössä. Guderian ylennettiin vuonna 1931 everstiluutnantiksi ja kenraalimajuri Lutzin johtoesikunnan päälliköksi, joka oli samalla moottoroitujen joukkojen tarkastaja. Tässä asemassa Guderian sai merkittävän roolin Saksan armeijan panssarijoukkojen kehittämisessä. Natsin nousivat vuoden 1933 tammikuussa valtaan Adolf Hitlerin johdolla. Valtakunnan kansleriksi nimittämisen jälkeen Hitler teki päätöksen Versaillesin rauhanehtojen hylkäämisestä ja Saksan armeijan kehittämisestä ilman rajoituksia. Edellä kuvattu Hitlerin päätös nähtiin hieman pidemmällä aika välillä myös Neuvostoliiton turvallisuuden uhkaksi, josta johtuen Puna-armeijan mekanisoinnista ja moottoroinnista tuli entistä tärkeämpi.


Puna-armeijan merkitys Saksan panssarisodan käynnin kehitykseen


Kommunistisen Neuvostoliiton synty ensimmäisen maailmansodan jälkeen hidasti oleellisesti sen kykyä armeijansa teknisessä uudistamisessa ja mekanisoinnissa. Neuvostoliitossa haluttiin 1920-luvulla luoda teknologisesti korkeatasoinen, suuren liikkuvuuden omaava hyvin, koulutettu mekanisoitu armeija. Uuden Puna-armeijan luomiseen ajateltiin tarvittavan myös länsimaisia kumppaneita. Ensimmäisessä maailmansodassa ja sitä seuranneessa Venäjän sisällissodassa Venäjällä oli huonosti koulutettu massa armeija. Sodan päätyttyä Neuvostoliiton toimiva johto halusi jo pelkästään kustannussyistä perustaa miliisiarmeijan ”talonpojista” perustetun massa armeijan tilalle. Kenraali Frunze hylkäsi ajatuksen miliisiarmeijasta, supisti Puna-armeijan vahvuuden ja käynnisti armeijan kehittämisen ammattimaisempaan suuntaan. Frunze julkaisi vuoden 1921 joulukuussa 15 kohdan ohjelman, jonka perusteella Neuvostoliitto ei vielä ollut kykenevä miliisiarmeijan perustamiseen. Miliisiarmeijan tilalle Frunze esitti kaaderijärjestelmään perustuvaa armeijaa, jossa olisi hyvin proletariseen sodankäyntiin koulutettu upseeristo. Upseeristo tuli kouluttaa uusiin sotilasteknologioihin, liikesotaan ja henkilökohtaiseen aloitteellisuuteen. Asevelvollisille annettaisiin tarvittava peruskoulutus. Kaaderiarmeija mahdollisti tarvittaessa nopean armeijan koon kasvattamisen. Kenraali Frunzen luoma uudistettu Punaarmeija muistutti vuonna 1924 kenraali Hans von Seecktin Saksaan luoman armeijan perusperiaatteita. Suuri osa Puna-armeijan upseereista oli vielä vanhoja tsaarin ajan upseereita. Sodan ajan Puna-armeijan divisioona- ja sen yläpuolen tason upseereista 1920-luvun puolessa välissä oli 75 prosenttia ja 1920-luvun lopussa noin 83 prosenttia tsaarin ajan upseereita. Tsaarin ajan upseereiden korkea määrä herätti kommunistisen puoleen johdon syvän epäluottamuksen Puna-armeijaa kohtaan.


Kaaderijärjestelmän upseerikoulutus tuotti vähitellen kommunistiseen ideologiaan koulutettuja upseereita tsaarin ajan upseereiden tilalle. Puna-armeijan vahvuus vuonna 1925 oli 562 000 sotilasta. Frunze halusi kouluttaa kaaderiupseereita sodan ajan kahden miljoonan vahvuisen Puna-armeijan tarpeisiin. Kenraali Frunzen ajatukset uudistetusta, teknologisesti korkeatasoisesta Puna-armeijasta edellyttivät kehitystyöhön soveltuvan läntisen yhteistyökumppanin löytämistä.

Henkilöt vasemmalta oikealle ovat Michaił Frunze, Mihail Tuhatševski ja Kliment Voroshilov.


Saksa ja Neuvostoliitto tekivät jo vuonna 1920 sopimuksia upseeri vaihdosta ja teknologisesta yhteistyöstä. Frunzen henkilökohtainen vaikutus Puna-armeijan kehittämiseen päättyi vuonna 1925 hänen kuolemaansa. Stalinin läheinen yhteistyökumppani Kliment Voroshilov siirtyi Frunzen kuoltua Punaarmeijan johtoon. Samaan aikaan Mihail Tuhatševski tuli Puna-armeijan uuden taistelutavan ja strategian vaikutusvaltaisin ideoija ja kehittäjä. Mihail Tuhatševskin jo vuonna 1920 julkaisemista ajatuksista uudesta panssarisodankäynnistä tuli Puna-armeijan panssarisodankäynnin perusta. Uudistettu Puna-armeijan panssarisodankäynnin kehittäminen ja kouluttaminen edellyttivät Saksan tapaan Kaman panssarikoulun kaltaisen kokeilu- ja koulutustoiminnan käynnistämisen.


Reichswehr eversti Hermann Von Der Lieth-Thomsen aloitti vuoden 1926 lokakuussa salaiset neuvottelut Puna-armeijan tiedustelupäällikön Janis Berzinsin kanssa. Neuvottelujen tuloksena he allekirjoittivat sopimuksen Tatarstaniin Kazaniin perustettavan panssarikoulun kokoonpanosta ja perustamisesta. Sopimuksen mukaan Saksa vastasi rakentamiskustannuksista ja Neuvostoliitto rakentamisesta ja korjauksista. Panssarikoulun toiminta sovittiin aluksi kolmeksi vuodeksi, mutta koulun toimintaa voitiin myöhemmin jatkaa sovitulla tavalla. Panssarikoulun oppilaiden koulutus sovittiin aloittaa vuoden 1927 kesällä. Saksalaiset tehtävänä oli toimittaa panssarivaunut kenttäkokeisiin niin nopeasti kuin mahdollista.

Tässä vuoden 1916 kuvassa Hermann Von Der Lieth-Thomsen on vielä everstiluutnantin arvossa.


Saksan sosiaalidemokraatit julkaisivat vuoden 1926 joulukuussa Neuvostoliiton kanssa tehdyn salaiseksi tarkoitetun sopimuksen. Tämän jälkeen Manchester Guardian julkaisi laittomaksi tiedetyn sopimuksen yksityiskohtia. Sopimuksen julkitulo aiheutti sekä Saksassa että Neuvostoliitossa sopimuksen ja sen tarkoittaman yhteistyön peruttamisen. Molempien maiden sotilasorganisaatiot halusivat kuitenkin jatkaa sopimuksen toimeenpanoa. Kaman panssarikoulun rakentaminen kesti 18 kuukautta siihen suunnattujen varojen ja henkilöstön vähäisyyden takia. Saksan puolustusministeri Otto Gessler antoi 6.2.1928 virallisen luvan aktiivisen yhteistyön jatkamisesta Kaman panssarikoulussa Neuvostoliiton kanssa. Moskovan neuvottelujen jälkeen Reichswehr lähetti vuoden 1926 syksyllä majuri A. D. Malbrandin valitsemaan panssarikoulun paikan yhdessä Puna-armeijan edustajien kanssa. Puna-armeijan edustajat esittivät panssarikoulun sijoittamista Kazaniin Kargopoliin entiselle tsaarin ajan kasarmialueelle. Tämän jälkeen kenraali von Seeckt lähetti kolme saksalaista insinööriä Malbrandin johdolla etsimään panssariajokoulutukselle ja -taistelukokeiluille sopivaa aluetta Kazanin alueelta. Alueen etsintään osallistui myös Vallankumouksen Sotilasneuvoston (Revolutionary Military Council) edustajia. Noin 10 kilometrin etäisyydeltä Kargopolin kasarmialueesta löytyikin panssarivaunuharjoituksiin sopiva alue. Pian tehtiin suunnitelmat harjoitusalueella tarvittavista panssarivaunuhalleista ja muista rakenteista. Neuvostoliiton edustaja antoivat harjoitusalueen nimeksi Kama, joka tulee Kazan ja Malbrand sanojen alkukirjaimista. Harjoitusalueen lähellä olevalla joella on myös sama nimi.


Vuoden 1926 lokakuussa tehdyn sopimuksen perusteella saksalaiset vastasivat Kama panssarikoulussa koulutuksesta ja koulua johdettiin yhteistoiminnassa. Neuvostoliiton johto nimesi kommunistipuolueen raskassarjalaisen ja tärkeän tiedustelu-upseerin Josef Unshlikhtin Neuvostoliiton edustajaksi Kaman panssarikoulussa. Unshlikhtin nimeäminen korosti Kaman panssarikoulun tärkeyttä myös Puna-armeijan panssarijoukkojen kehittämiselle. Kaman panssarikoulun saksalaisena edustajana toimi Oswald Lutz (Inspector of Mobile Troops), joka oli varhaisia liikesodan ja panssarivaunujen käytön esipuhujia. Lutz vieraili Kaman panssarikoulussa ja osallistui oppilaiden ja henkilökunnan valintoihin, mutta ei ollut koskaan pysyvästi siellä. Lutz ja Unshlikhti ohjasivat Kaman panssarikoulun toimintaa ja hankkivat sen tarvitsemat resurssit. Panssarikoulun perustamissopimuksen jälkeen siellä toimi majuri Malbrandin lisäksi vain pari upseeria. Kaman panssarikouluun saapui vuoden 1927 aikana muutamia siviili- ja sotilasinsinöörejä Saksasta. Conrad Bauman oli yksi panssarikoulun ohjaajista ja esitti ajatuksen, että tankit olivat ensimmäisen maailmansodan ympärysvaltojen voiton avaimena. Hitlerin vallan kasvaessa Saksan armeija laajeni nopeasti ja Conrad Baumanista tuli panssarijoukkojen komentaja. Bauman ohjasi virkansa mukaisesti Saksan panssarijoukkojen kehitystä.


Bauman saapui Kamaan vuoden 1927 huhtikuussa. Insinööri Georg Hoffman saapui Kamaan vuoden 1927 heinäkuussa ja hänestä tuli panssarivaunutuotannon johtaja. Georg Hoffmanin sijainen Walter Schulz saapui Kamaan myöhemmin vuonna 1927. Paul Lemke toimi mekaanikkojen johtajana. Muuta henkilöstöä saapui Kamaan vuoden 1927 aikana. Kamaan saapuneiden insinöörien ja mekaanikkojen ensimmäisenä tehtävänä oli kahden Hanomag maataloustraktorin modifiointi telatykeiksi sekä niiden kenttäkokeiden suorittaminen. Neuvostoliittolainen Kaman panssarikoulun rakennusryhmä saapui alueelle vuoden 1926 lokakuun alussa. Unshlikht nimesi rakennusryhmän johtajaksi upseerin nimeltä Kadushin, joka erotettiin tehtävästään kuitenkin jo vuoden 1927 toukokuussa. Petrechenko nimitettiin hänen tilalleen. Alueella työskenteli vuoden 1926 lokakuun ja vuoden 1929 heinäkuun aikana noin 400 työntekijää, jotka korjasivat vanhoja rakennuksia sekä rakensivat halleja ja korjaamoita.


Saksalaisia lentäjiä koulutettiin vuoden 1924 alusta alkaen Moskovasta noin 400 kilometriä kaakkoon sijainneessa Lipetskin ilmailukoulussa, joka siirrettiin vuonna 1925 saksalaisten käyttöön. Siirtosopimuksen perusteella saksalaisten tuli kouluttaa myös neuvostoliittolaisia ilmavoimien upseereita ja mekaanikkoja. Lipetskin ilmailukoulun toiminnan aikana siellä koulutettiin tuhat saksalaista lentäjää, tähystäjää, mekaanikkoa ja insinööriä. Tuhannesta saksalaisesta koulutetusta noin sata oli pelkästään lentäjiä. Lipetskissä testattiin myös uusimmat saksalaiset ja neuvostoliittolaiset sotilaslentokoneet. Lipetskin ilmailukoulussa koulutettu henkilöstä muodosti vuonna 1935 uudelleen perustetun Luftwaffen henkilöstön rungon. Saksalaiset kopioivat Puna-armeijan ilmavoimilta syöksypommittajien ja laskuvarjojoukkojen käytön. Neuvostoliittolaiset kopioivat saksalaisilta lentojoukkojen taktisia ja operatiivisia käyttöperiaatteita sekä saksalaisten lentokoneiden uusimpia teknologisia ratkaisuja.


Panssarisodankäynnin harjoituskeskus perustettiin Moskovasta noin 800 kilometriä Itään Kazanin kaupunkiin. Harjoituskeskus sai nimekseen Kaman panssarikoulu, jossa neuvostoliittolaiset ja saksalaiset panssarialan asiantuntijat työskentelivät ja harjoittelivat rinta rinnan. Vuonna 1926 aloitettiin Neuvostoliiton ja Saksan välinen yhteistyö kemiallisten aseiden kehittämisessä Moskovan lähellä sijainneessa Podosinkissa ja Samaran lähellä sijainneessa Tomkassa. Kehitystyöhön kuului myös levitysvälineiden ja hoitovälineiden kehittäminen. Vuonna 1931 saksalaiset insinöörit ja tiedemiehet hallinnoivat noin puolta Neuvostoliiton kemiallisten aseiden kehitysprojekteista. Kemiallisen sodankäynnin välineiden kehitystyön kokemusten perusteella Reichswehrin johto tuli tulokseen, että kemiallisten aseiden käyttö ei sovellu uuden panssaroitujen ja mekanisoitujen joukkojen liikesodan doktriiniin.









Neuvostoliiton sotilasteollisuudesta ja panssarivaunutehtaista 1910-luvun lopulta 1920-luvun puoleen väliin


Neuvosto-Venäjän aseteollisuudesta ja sen johtamista


RKKA (Russian Socialist Federative Soviet Republic, RSFSR), Workers’ and Peasants’ Red Army, Puna-armeija), perustettiin 23.2.1918 Council of People's Commissars of RSFSR 15.1.1918 antamaan käskyyn perustuen. RKKA nimilyhennettä käytettiin vuosina 1918 - 1922 RSFSR armeijan maa- ja ilmavoimista sekä vuodesta 1922 alkaen Union of Soviet Socialist Republics maa- ja ilmavoimista. Vuodesta 1946 alkaen Puna-armeijan nimi muutettiin Neuvostoliiton armeijaksi (Soviet Army). Russian Socialist Federative Soviet Republic (RSFSR) on sosialistisen Venäjän valtion nimenä 1917 lokakuun vallankumouksesta Neuvostoliiton perustamisen asti. Union of Soviet Socialist Republic (Soviet Union, Union of SSR, USSR) perustettiin 30.12.1922 ja se toimi 26.12.1991 Neuvostoliiton hajoamaiseen asti.


Bolsevikkien johto näki tarpeen sotilasasioiden keskittämisestä. Kesäkuussa 1918 Kansankomissaarien neuvoston (Council of People's Commissars) alaisuudessa perustettiin vuoden 1918 kesäkuussa komissio Puna-armeijan toimintojen tehostamiseksi. Komissio perusti vuoden 1918 elokuussa sotilasteollisuuden pääkomitean (GKVP, Main Committee of Military Industry) koordinoidakseen sotilas- ja laivastotehtaiden toimintaa kansallistettujen yritysten kanssa. GKVP:n tehtävänä oli hallintokoneiston toiminnan yhdistäminen, sotilastuotantosuunnitelmien kehittäminen ja toteuttaminen yhteisymmärryksessä muiden osastojen kanssa. Puna-armeijan johtoesikunnan (General Staff of Red Army) tehtävänä oli myös sotilastuotantosuunnitelmien kehittäminen.


Sotilastuotantosuunnitelmien yhdistämisprosessin varmistamiseksi ylimmän talousneuvoston metalliosaston (Metal Department of Supreme Economic Council) yhteyteen perustettiin erityinen sotateollisuuden toimisto (special Bureau of Military Industry). GAU:n (Main Artillery Directorate) tehtaiden pohjalta perustettiin vuoden 1918 elokuussa yhtenäinen tykistötehtaiden keskuslautakunta (unified Central Board of Artillery Factories, TSEPAZ, TsPAZ), joka siirrettiin muodollisesti korkeimman talousneuvoston alaisuuteen, mutta käytännössä se harjoitti omaa politiikkaansa. Merivoimien alaiset sotilastehtaat olivat myös korkeimman talousneuvoston alaisuudessa. Samaan aikaan perustettiin Central Supply Directorate (TsUS), joka yhdisti valtion maatalousyliopiston (State Agrarian University), sotilasteknisen pääosaston (GVTU, Main Military-Technical Directorate) ja sotilastekniikan pääosaston (GVIU, Main Military Engineering Directorate), johon kuului myös joitain sotilaallisia tehtaita. Vuoden 1918 loppuun mennessä osa tehtaista toimi keskushallintojärjestelmän (Central Management System) alaisina ja suurin osa korkeimman talousneuvoston (Supreme Economic Council) alaisuudessa. Sotilaslaitoksista Tula, Simbirsk, Izhevsk olivat suoraan GAU:n alaisia, muut olivat Central Automatic Plant of GAU alaisia.


Bolsevikkien Vallankumouksellinen sotilasneuvosto (Revolutionary Military Council, RVS) perustettiin 2.9.1918 ja syyskuun 30. päivänä Työläisten ja talonpoikien puolustusneuvosto (Council of Workers' and Peasants' Defense, SO). Keväästä 1920 lähtien Council of Labor and Defense (STO, Työ- ja puolustusneuvosto) muodostettiin 30.9.1918 perustetun kansankomissaarien neuvoston (Council of People's Commissars) alaisuuteen. Puna-armeijan toimituksen hätäkomitea (Emergency Committee for Supply of Red Army, Chrezkomsnab) korvasi vuoden 1918 marraskuussa GVKP:n (Main Committee of Military Industry). Ilmailuteollisuuden tehtaat (Dux, Mosca, Motor, Gnome & Ron) kansallistettiin vuoden 1918 joulukuussa. Ilmailuteollisuuden johto siirrettiin Glavmetal VSNKh:n sotateollisuuden osastolle. Muodostettiin Yhdistyneiden lentoteollisuustehtaiden (Glavkoavia) johtokunta, johon kuului edustajia korkeimmasta talousneuvostosta ja Metallityöläisten liiton keskuskomiteasta. TsPAZ tykistötehtaat siirrettiin vuoden 1919 maaliskuussa korkeimman talousneuvoston toimivaltaan, jotta muodostuisi tehokkaasti hallinnoitu, teknisesti johdettu ja yhdessä toimivien teollisuuslaitosten kokonaisuus. Sotilastuotannon keskittäminen liittyy vuoden 1919 heinäkuussa puolustusneuvoston (Defense Council) alaisuudessa toimineen Puna-armeijan ylimääräisen huoltokomissaarin instituution (Chusosnabarma, CHUSO, institution of Extraordinary Commissioner for Supply of Red Army) perustamiseen. Kaikkien osastojen ja johtoesikuntien oli noudatettava CHUSO:n ohjeita.


CHUSO:ssa muodostettiin vuoden 1919 syyskuussa sotateollisuuden neuvosto (SVP, Promvoensovet), jonka perustaminen mahdollisti sotateollisuuden kokoamisen yhdeksi kokonaisuudeksi sekä mahdollisti Puna-armeijan varustamisessa tarvittavien aseiden ja välineiden tuotantoon kohdennettujen ohjelmien laatimisen. Sotateollisuuden neuvosto koostui kuudesta osastosta ja neljästä päähallinnosta (TsPAZ, Glavkoavia, Tsepvmorz = laivastotehtaiden keskuslautakunta ja Tsupvoz = sotilassaattueiden tuotannon keskuslautakunta). SVP:n tehtävänä oli perustaa sotateollisuuskeskuksia ja poistaa ne korkeimman talousneuvoston toimivallan alta sekä muodostaa sotilastehtaista aikaisempaa paremmin toimivia kokonaisuuksia. Kaikkiaan sotateollisuuden neuvosto yhdisti 59:n sotilastehtaan työn, joiden lisäksi SVP:n hallinnassa oli yhteensä noin 130 muuta tehdasta ja yritystä (erityisesti valtion koneenrakennustehtaiden yhdistys, GOMZ, State Association of Machine-Building Plants). Sotilastehtaat asetettiin erityiseen etuoikeutettuun asemaan. Vuonna 1920 erityisen tärkeiden tehtaiden joukkoon kuului 21 sotateollisuuden neuvoston alaista tehdasta. Ammattitaitoisten työntekijöiden puute nousi sotilastehtaiden akuuteimmaksi ongelmaksi. Puna-armeijan värväyksessä ja mobilisoinnissa tehtailta haluttiin 38 006 työntekijää, mutta niistä irrotettiin tehtaiden osittaisen toimintakyvyn säilyttämiseksi vain 10 026 työntekijää.


Tykistöaseiden tuotanto oli tsaarin Venäjän sotateollisuuden vahvin alue. Muun muassa Putilovsky, Obukhovsky, Permsky, Izhorsky, Nevsky, “Novy Lessner” ja Petrograd Tubular tehtaat toimivat vuosisatoja vanhoilla tuotantoperinteillä. Tykistön kranaatteja valmistettiin myös Petrogradin Pipe Plant sekä Samaran, Tulan ja Sestroretskin tehtailla. Sormovskyn, Kolomenskyn tehtaat ja monet muut suuret yritykset osallistuivat aseiden tuotantoon. Myös Moskovan asetehtaalla oli tärkeä rooli Venäjän sisällissodan aikana.


Vallankumousta edeltävä Venäjä ei tuottanut tankkeja, mutta kylläkin merkittävissä määrin panssaroituja autoja. Venäjän autoteollisuus perustui ulkomaisten autojen lisenssivalmistukseen. AMO:n tehtaan rakentaminen aloitettiin, mutta se tuhoutui vallankumouksen jälkeen. Vuoteen 1917 mennessä tsaarin Venäjällä oli noin 40 000 autoa, jotka olivat yli sataa eri mallia. Sisällissodan aikana autotehtaat keskittyivät pääasiassa olemassa olevan autokannan korjaukseen ja huoltoon. Osa autoista otettiin sellaisenaan tai panssaroituina sekä tsaarin armeijan että sisällissodan armeijoiden käyttöön. Panssaroidut autot varustettiin Sormovon, Petrogradin, Dneprovskin, Brjanskin ja Harkovan tehtailla. Moskovaan perustettiin myös panssaroitujen autojen tehdas. Panssaroidut junat olivat pääasiallinen iskevä voima sisällissodan rintamilla. Vihollisuuksien loppuun mennessä rintamalla oli 68 panssaroitua junaa, 12 oli korjauksessa ja 13 oli valmistumassa.


Bolsevikki hallinto herää tankkituotannon tarpeeseen. Sotateollisuuden ja sotilasorganisaation uudelleen järjestelyjä


Bolsevikki hallinto kiinnitti ensimmäisen maailmansodan kokemusten perusteella huomion tankkien tarpeeseen Puna-armeijan varustamisessa. Sotasaaliina saatuja tankkeja käytettiin sisällissodan rintamilla. Tankkien tuotantoa yritettiin perustaa Neuvosto-Venäjälle Putilovin, Izhoran ja Sormovskin tehtaille. GOMZ (State Optical-Mechanical Plant) Sormovon tehtaan kokemuksiin perustunut, 13.12.1919 päivätty Bolsevikki hallinnolle osoitettu muistio, kuvasi tankkituotannon aloituksen vaikeuksia. Krasnoye Sormovon tehdas sitoutui 15 kevyen ja 30 keskiraskaan tankin tuotantoon, jos se saisi käyttöönsä tarvittavan teknisen henkilöstön, asiantuntijat, aputyövoiman ja työkoneet sekä jos sen muut työtilaukset poistettaisiin. Esitykseen sisältyi myös tehtaan työntekijöiden liikekannallepanoon kutsujen lopettaminen. Tankkien ja panssariautojen kehityksen perusteella Puna-armeijaan muodostettiin panssaroituja yksiköitä. Sisällissodan aikana panssariautoja käytettiin aktiivisimmin itärintamalla. Vaikka panssariosastoja pidettiin vahvoina taisteluyksiköinä, niin niiden käyttö oli sattumanvaraista. Vuonna 1920 rintamalla toimi 32 panssaroitua osastoa, 11 oli rintaman takana ja 5 oli muodostumassa. Yksiköistä puuttui kuitenkin 51 panssaroitua ajoneuvoa. Uusien tankkien valmistuksen tarjouskilpailu julistettiin sisällissodassa saatujen hyvien kokemusten perusteella heti sisällissodan jälkeen. Tuotantoon haluttiin kevyet, keskiraskaat ja raskaat tankit.


Sisällissodan päätyttyä perustettiin teollisuuden demobilisaatio- ja mobilisaatiokomitea (KDM, Committee for Demobilization and Mobilization of Industry) korkeimman talousneuvoston päätalousosaston (GEU, Main Economic Directorate of Supreme Economic Council) alaisuuteen. Toimikunnan tehtäviin kuului puolustustuotantoon liittyvien tehtaiden yksityiskohtainen selvitys, niiden jättäminen sotilastilauksiin tai siirtäminen siviilituotteiden tuotantoon. Kesäkuussa 1921 sotilastehtaat (noin 60 tehdasta ja 100 000 työntekijää) siirrettiin sisällissodan aikaiselta Neuvostoliiton hätäelinten toimialueelta korkeimman talousneuvoston (Supreme Economic Council) alaisuudessa toimivan sotateollisuuden pääosaston (GUVP, Main Directorate of Military Industry) alaisuuteen. Vastaavasti jotkut yritykset siirrettiin GUVP:n alaisuudesta siviilihallinnon alaisuuteen. Useat sotilastuotantoon liittyvät tehtaat ja laitokset eivät kuitenkaan toimineet GUVP:n alaisuudessa. Marraskuussa 1921 osa lentokoneiden tuotantolaitoksista siirrettiin Promvozdukhin (Board of Factory Enterprises of the Air Force) ilmavoimien tehdasyhtiöiden hallitukselle. GUVP:hen kuuluneiden tehtaiden määrä muuttui jatkuvasti organisaatiouudistusten ja talouden muutosten mukana. Sotatehtailla oli kaksi tehtävää. Ensinnäkin toimittaa Puna-armeijalle sotilasvarusteita ja toiseksi samalla sopeutua uusiin taloudellisiin olosuhteisiin. Useissa tapauksissa sotatehtaille käsketyt tehtävät olivat selvästi ristiriidassa keskenään.


Sotateollisuuden asema oli 1920-luvulla vahvasti riippuvainen maan puolustuspolitiikasta. Yleisen strategian kehittämisestä tässä asiassa päätti RCP:n keskuskomitean politbyroo (RCP, Russian Communist Party). RVS (Revolutionary Military Council) hoiti samoja tehtäviä painottaen sotilaallista ja poliittista osa-aluetta. RCP ja RVS hyväksyivät asevoimien koon, rakenteen, sotateollisuuden kehitysnäkymät sekä sotilastilausten koon. Kaikki puolustusrakentamisen käytännön kysymykset lähetettiin kansankomissaarien neuvostolle (Council of People's Commissars). Sotilasasioiden kansankomissariaatti ja Puna-armeijan johtoesikunta määrittelivät erityyppisten aseiden tarpeet. Kansankomissaarien neuvoston alainen STO (Council of Labor and Defense) suoritti erityiskomission tehtäviä ratkaistakseen rauhanomaiseen ja sotilaalliseen tuotantoon liittyviä käytännön kysymyksiä. STO:n alainen valtion suunnittelukomitea vastasi lyhyen ja pitkän aikavälin suunnitelmien laatimisesta, mukaan lukien asevarustelun alalla. Varsinainen aseiden tuotanto keskitettiin korkeimpaan talousneuvostoon, joka teki sotilastilauksia (Sotilasmääräyskomitea - KVZ VSNKh) yrityksille, mukaan lukien sotilastehtaat, jotka olivat GUVP:n alaisia. RVS ilmoitti vuoden 1921 kesäkuussa sotilastilauksien vähennyksistä. Puna-armeijan demobilisointi alkoi sisällissodan vihollisuuksien päättyessä. Puna-armeijan vahvuus laski vuoden 1921 loppuun mennessä 1,6 miljoonaan, vuoden 1922 loppuun 800 000 ja 1923 loppuun 610 000 henkilöön.


Frunzen johtama RVS komissio (Revolutionary Military Council) aloitti vuonna 1924 Puna-armeijan sotilaallisen uudistuksen käytännön toteuttamisen. Uudistus kohdistui asevoimien uudelleen organisointiin, puolustussuunnittelun uudistamiseen ja uuden johtoesikunnan muodostamisen sisällissodan aikaisen esikunnan korvaajaksi. Puna-armeijan esikunnalle annettiin tehtäväksi kehittää operatiivisia, mobilisaatio- ja organisatorisia kysymyksiä sekä laatia suunnitelma koko maan puolustukselle. Alueellinen poliisin asepalvelusjärjestelmä otettiin käyttöön. Puna-armeijan henkilöstövahvuus rajoitettiin 562 000 henkilöön yhteensä kymmenessä sotilaspiirissä. Niiden oli tarkoitus toimia koulutusreservien perustana.


Sotilasuudistuksen aikana bolsevikkijohdon sisällä heräsi keskustelu siitä, tarvitseeko Neuvostotasavalta suuren kaaderiarmeijan vai selviääkö se reservijoukkojärjestelmän ylläpidolla. Käytännössä neuvostovaltiolla ei ollut varaa ylläpitää suurta pysyvää armeijaa, puhumattakaan laajaa aseiden tuotantoa. Vuodesta 1921 vuoteen 1926 maan puolustusmenoja vähennettiin jatkuvasti, ja ne laskettiin 12 prosenttiin valtion budjetista. GUVP:n päällikkö kirjoitti 20.11.1921 Leninille: ” Maan sotateollisuus on romahduksen partaalla. Vanhat sotavarustereservit ovat täysin lopussa. Sotateollisuus tarvitsee lisäresursseja, mutta valtioelimet ovat kuuroja sotateollisuuden tarpeille. Sotateollisuus itse ei pääse ulos kriisistä.”


Neuvostoliiton yleisen taloudellisen tilanteen tasapainottamiseksi GUVP esitti 7.2.1922 päivätyssä sotateollisuuden tehtäviä rauhan aikana käsittelevässä raportissa




	- sotateollisuuden kustannusten vähentämistä


	- kaluston ja työntekijöiden turvallisuuden varmistamista


	- tuotantotaitojen ja teknisten edellytysten parantamista


	- työn tuottavuuden lisäämistä


	- sotilastuotteiden kustannusten alentamista


	- yritysten "tyhjäkäynnin" vähentämistä ei-sotilaallisten tilausten lisäämisellä, joita oli tarkoitus olla noin neljännes kokonaistuotannosta.





Täysin sotilastilauksista toimivat yritykset ja koelaitokset rahoitettiin 100 prosenttisesti. Muilta osin valtion varojen kohdentamista vähennettiin merkittävästi. Esimerkiksi jos sotilastilaukset muodostivat 75 prosenttia tuotannosta, niin rahoitus väheni puoleen. Samalla suunniteltiin työpaikkojen yhdistämistä ja työntekijöiden lisäpalkkioiden käyttöönottoa tuotantokustannuksia säästämällä. Sotilastuotteiden hinnat asetettiin niiden todellisten kustannusten mukaan. Neuvostoliiton sotilastuotannon perustana olleet suunnitelmat muotoutuivat vähitellen 1920-luvulla sotateollisuuden vaikeasta taloudellisesta ja rahoituksellisesta tilanteesta huolimatta. Trotskin johdolla perustettiin 30.3.1923 RCP:n keskuskomitean (Russian Communist Party) puolustuskomissio. Puolustuskomitea esitti 5.6.1923, että Puna-armeija on supistettu minimiinsä. Neuvostoliiton ei pidä luottaa ulkomaiseen apuun sodan sattuessa. Työläisten kapinoiden sattuessa ulkomailla Neuvostoliiton tehtävä on auttaa heitä aseilla. Neuvostoliiton omassa sotateollisuudessa on 62 tehdasta. Tämä ei riitä. Toisin kuin muut maat, Neuvostoliitto tarvitsee modernia sotatuotantoa, joka voi laajeta nopeasti. Kaikesta huolimatta yrityksillä ei ole vieläkään todellisia mobilisointisuunnitelmia. Puolustuskomitean raportin mukaan tuotannon ja teknologian näkökulmasta katsottuna sotilastuotteet jaetiin kolmeen ryhmään sen mukaan, missä määrin ne liittyvät siviiliteollisuuden tuotteisiin.


Ensimmäiseen ryhmään kuuluivat käsiaseiden, patruunoiden, ruudin, räjähteiden ja myrkyllisten aineiden, miinojen ja kaukoputkien tuotanto. Niiden tuotanto erottui selvästi rauhanomaisten tuotteiden tuotannosta. Kyseessä olivat massatuotetut tuotteet sekä suunnittelultaan monimutkaiset, työvoimavaltaiset ja vaaralliset tuotteet. Niiden valmistus vaati suurta tarkkuutta ja pitkää kehitystä. Siksi niitä oli jatkuvasti kehitettävä ja keskitettävä sotilastehtaisiin. Toiseen ryhmään kuuluivat aseiden tuotanto armeijalle ja laivastolle, laivanrakennus-, ilmailu-, ja panssarivaunutuotanto sekä sotilaallinen optiikka ja radioviestintätuotteet. Tämä tuoteryhmä oli lähempänä siviiliteollisuutta, mutta tykistöaseiden ja ammusten tuotannolla oli omat erityispiirteensä. Edellä esitettyjen tuotteiden osalta oli pyrittävä kokoamaan enemmän tai vähemmän suljettu sotilastuotantoketju, joka tuotti valmiista komponenteista valmiita tuotteita. Ensimmäisen ja toisen ryhmän aseiden, niiden ampumatarvikkeiden ja muiden välineiden tuotanto oli suositeltavaa sijoittaa erityisiin sotilaallisiin tehtaisiin. Kolmanteen ryhmään kuuluivat sähkötekniikka, kuljetus- ja yleiset viestintälaitteet sekä työkalut. Tämä toimialojen ryhmä oli useimmiten rauhanomaisen tuotannon kaltainen ja voi pysyä osana siviiliteollisuutta.


Vuoden 1923 toukokuussa käyty keskustelu RVS:n (Revolutionary Military Council) sotilasrakentamisen viisivuotissuunnitelmasta osoitti sen, että sotateollisuuden alalla asetettiin hyvin vaatimattomia tehtäviä. Aluksi tehtävänä oli tehtaiden saattaminen sisällissotaa edeltävälle tasolle. Sotateollisuuden saattaminen uudistettavan Puna-armeijan varustamisen tasolle vaatisi pitkän ajan. Tätä varten tarvittaisiin 2 900 miljoonaa ruplaa ja investointeja tulisi lisätä vuosittain. Koko valtion budjetti vaihteli 1922/1923 - 1926/1927 budjettikausina 1 463 - 5 115 miljoonan ruplan välillä. Ensimmäisenä vuonna oli varmistettava sotilashenkilöstön siedettävät elinolot ja parannettava henkilöstön palkkoja. Tämä vaati pelkästään 620 miljoonaa ruplaa. Toiseksi painopisteeksi ilmoitettiin ilmailun kehittäminen. Tykistölle pystyttiin toimittamaan noin 60 ja ratsuväelle noin 75 prosenttia niiden tarpeista. Varojen puutteen vuoksi panssaroitujen joukkojen kehittämisestä päätettiin väliaikaisesti luopua. Laivastolle myönnettiin varoja vain ylläpitoa varten. Puna-armeijan saattamiseksi naapurivaltioiden armeijoiden kanssa samalle tasolle tarvittiin kymmeniä miljardeja ruplia. Oman teollisuuden tuotantokyvyn ei nähty olevan riittävä, joten materiaalihankinnat tuli jakaa ostoihin kotimarkkinoilta ja ostoihin ulkomailta.


Neuvostoliitolla ei ollut riittävästi monia sotilastuotantoon tarvittavia raaka-aineita kuten nikkeliä, tinaa, sinkkiä, alumiinia ja lyijyä. Neuvostoliiton kemianteollisuus oli erittäin heikko. Polttoaineet oli ostettava ulkomailta. Polttoaineteollisuuden kehittämiseen ja polttoainevarantojen luomiseen tarvittiin kehittämisohjelma. GUVP tehtaiden tuotantokapasiteettia käsittelevän korkeimman talousneuvoston puheenjohtajiston alakomitean kokouksessa (subcommittee of Presidium of Supreme Economic Council) 31.8. 1923 sanottiin, että GUVP tehtaat pystyvät tuottamaan 65 prosenttia tarvittavasta määrästä aseita, 55 prosenttia aseisiin liittyvästä materiaalista ja 47 prosenttia lentokoneista. Tehtaiden parannusohjelman toteuttaminen, etujen ja lainojen myöntäminen tätä varten, aloitettiin ase-, patruuna- ja asetehtailla. Samaan aikaan nähtiin tarve lähes kaiken käytössä olevan aseistuksen uudistamiseen sen hetken muiden maiden käytössä olevan aseistuksen tasolle. Tarvittiin muun muassa uusia automaattikivääreitä ja konetuliaseita. Tykistöaseille nähtiin tarvittavan muun muassa uusia vetotraktoreita.


Puna-armeija tarvitsi panssaroitujen joukkojen jatkuvaa parantamista, mutta tehtaat harjoittivat tuolloin lähinnä vanhojen ajoneuvojen korjaamista. Vastatessaan uusiin vaatimuksiin RVS:n panssarivaliokunta esitti ulkomaisten armeijoiden kokemuksen perusteella kysymyksen panssarivoimien käyttöönoton tarpeesta vuosille 1923 - 1928. Uusien, 1 500 panssaroidun ajoneuvon valmistuksen lasketut kustannukset vuosina 1923 - 1928 olivat yhteensä 62 785 200 ruplaa. Tankkituotantoon käyttöön otettavat tärkeimmät tehtaat olivat Putilovin - ja Obukhovin tehtaat (Red Putilovets Plant ja Bolshevik Plant). GUVP:n vanhempi insinööri Shukalov raportoi 8.5.1924 johdolle tankkituotannon tilasta, jonka mukaan yhtään tankkiprojektia ei ollut hyväksytty toteutettaviksi, koska tehtaat eivät olleet täysin soveltuvia tankkituotantoon. Shukalov esitti, että GUVP:n osaksi on luotava erityinen tankkitoimisto (Special Tank Bureau). Lentokoneteollisuuden kehittäminen nähtiin 1920-luvun alussa panssarivaunuteollisuutta tärkeämmäksi ja Moskovaan haluttiin rakentaa uusi, suuri lentokonemoottoritehdas. Vuoden 1922 marraskuussa esiteltiin lentokoneteollisuuden kehittämissuunnitelma, jonka tavoitteena oli oman modernin ilmailuteollisuuden luominen suurelta osin ulkomaisen avun turvin. Aerodynaamisen laboratorion perustamisesta annettiin 24.3.1923 asetus. Samalla teknisesti vanhentunut MVTU laboratorio siirrettiin TsAGI:lle.


Erityistarkoituksiin sotilaallisten keksintöjen erityisteknisen toimiston (Ostekhbyuro) 11.6.1923 päivätty muistio toimenpiteistä ilmavoimien varustamisesta osoitti, että Neuvostoliitto tarvitsee sodan kokemusten perusteella 2 500 lentokonetta. RVS:n jäsen A.P. Rosengoltz esitti 10.5.1924 tarpeesta perustaa Neuvostoliiton oma moottorituotanto, ostaa lisenssejä ja houkutella saksalaisia asiantuntijoita lentokoneiden kehittämiseen. Lisäksi hän totesi, että on tarpeen laatia kolmivuotinen suunnitelma ilmailuteollisuuden kehittämiseksi. GUVP:n raportissa 2.9.1924 RVS:lle lentokonetehtaiden tilasta todettiin, että 10 lentokonetehdasta tulisi jakaa kolmeen toiminnalliseen ryhmään, joita ovat lentokoneiden sekä moottoreiden ja apulaitteiden valmistaminen. Valtion suunnittelukomitean sotilastoimistossa (Military Bureau of State Planning Committee) 11.9.1924 pidetyssä kokouksessa puhuttiin lentokoneiden tuotantoyhdistyksen perustamisesta ja vankan työsuunnitelman laatimisesta kolmeksi vuodeksi. Ilmailuteollisuuden tila herätti suurta huolta armeijassa. Neuvostoliiton ilmailuteollisuuden tilasta vuoden 1925 toukokuussa laaditussa raportissa esitettiin, että tilikaudella 1921/1922 koottiin vain 43 lentokonetta ja valmistettiin kahdeksan moottoria. Tilikaudella 1922/23 koottiin 143 ja tilikaudella 1923/24 yhteensä 173 lentokonetta. Tilikauden 1924/25 ensimmäisellä puoliskolla valmistettiin 79 lentokonetta. Tilikauden toisella puoliskolla suunniteltiin koota 348 lentokonetta ja valmistaa 228 moottoria. Edelliseen vertauksena on vuosi 1916, jolloin venäläiset lentokonetehtaat valmistivat 1 098 lentokonetta ja 666 moottoria. Ongelmana oli myös se, että lentokoneet valmistettiin vanhentuneilla malleilla ja valmistus oli sidottu ulkomailta saataviin osiin.


Puna-armeija tarvitsi nopeaa ja laajaa moottorointia. Neuvostovalmisteiden ajoneuvojen tarjonta Puna-armeijalle oli liian vähäistä. Samaan aikaan länsimaiden armeijoiden käytössä oli satojatuhansia ajoneuvoja. Sotilasviranomaiset ottivat esiin kysymyksen autoteollisuuden keskittämisestä. GUVP:n kuljetusosaston 29.9.1923 päivätty raportti puhui tarpeesta vahvistaa ajoneuvojen tuotantoa. AMO Plantoli Neuvostoliiton ainoa ajoneuvotehdas, joka oli suunniteltu valmistamaan 1 500 - 2 000 ajoneuvoa vuodessa. Massatuotantoon perustuvia autotehtaita tarvittiin Neuvostoliiton autokannan lukumäärän lisäämiseen. Samaan aikaan sotien jäljiltä Neuvostoliitossa oli käytössä vain 10 000 - 12 000 ajoneuvoa. Samaan aikaan ajoneuvojen kokonaistarve olisi ollut kymmeniä ja satoja tuhansia autoja. Eri arvioiden mukaan GVIU:lla (Main Military Engineering Directorate of Supreme Economic Council) oli käytössään 1 500 - 3 000 vanhentunutta ajoneuvoa, kun RVS asetti valtion suunnittelukomissiolle tehtäväksi varmistaa Puna-armeijan lisääntyneet vaatimukset muun muassa ajoneuvojen luotettavuuden ja maastoliikkuvuuden osalta. Vuoden 1925 kesäkuun puolessa välissä esitettiin laajamittaista traktoreiden tuotantoa erilaisten siviili- ja sotilaslaitteiden vetäjiksi. Traktorien massatuotannon nähtiin edistävän myös panssarivaunutuotannon valmiuden kehittämisessä. Valtion suunnittelukomitean (State Planning Committee) mukaan Neuvostoliiton lähitulevaisuuden tarpeena oli 200 000 traktorin käyttöön saanti. Traktoreista 20 000 tarvittiin Puna-armeijan varustamiseen.


Neuvostoliiton 1920-luvun yhtenä suurena ongelmana oli myös laivaston määrällinen ja laadullinen kehittäminen. Baltic oli tuotantolaitteistoiltaan ainoana toimintakykyisenä säilynyt laivanrakennustehdas. Keskusvalvontakomission puheenjohtajiston (Presidium of Central Control Commission) jäsenen S.I. Gusevin 12.4.1924 laivaston uudelle komentajalle Zofille osoittamassa laivaston rakentamista koskevassa kirjeessä todettiin yhtenäisen kehittämispolitiikan puuttuminen ja epävarmuus laivaston asemasta. Kirjeessä osoitettiin, että vanhan Venäjän laivaston perinnön säilyttäminen oli "kallista ja rahoituksellisesti kannattamatonta". Laivaston tulevaisuudennäkymiä määrittäessään kirjoittaja viittasi ulkomaisten viranomaisten Mitchellin ja Pershingin mielipiteisiin, jotka vastustivat suurten taisteluyksiköiden luomista laivastoon. Pelkästään Itämeren ja Mustanmeren laivastojen luominen vaatisi kolme miljardia kultaruplaa. Mutta tämäkään määrä ei olisi ollut riittävä. Siksi hänen mielestään laajat hankkeet eivät olleet mahdollisia. Sotateollisuudessa tärkeintä oli luoda sotilasreservejä ja järjestää lentokoneiden moottoreiden tuotanto sekä kehittää kemianteollisuutta. Merivoimissa päätehtävänä oli turvata toiminta Suomenlahdella ja rannikkovartioston perustaminen Mustalle merelle.


Leningradin laivaston sotilasteollisuutta käsitelleessä korkeimman talousneuvoston (Supreme Economic Council on Leningrad naval military industry) kokouksessa vuoden 1924 toukokuussa tavoitteeksi esitettiin, että laivaston kehittämisen ei tulisi perustua viiden vuoden suunnitelmiin, vaan todellisiin tilauksiin. Aiempien tilausten kaksi risteilijää ja kuusi hävittäjää olivat lähes valmiita. Huomiota kiinnitettiin sukellusvenelaivastoon, joka ei ollut käytännössä kehittynyt vuoden 1915 jälkeen. Merivoimien esikunta laati vuoden 1924 huhtikuussa 9 miljoonan ruplan arvoisen luettelon ulkomaisista materiaalija komponenttitilauksista sukellusvenelaivaston kehittämiseen. Tilaukseen kuului akkuja, periskooppeja, erikoismaaleja, teräskaapeleita, linoleumia, kaapeleita, ohut lanka, sähköisiä mittauslaitteita sekä muita sotilasteknisiä laitteita, joita ei valmistettu Neuvosto-Venäjällä. Ottaen huomioon RVS:n suunnitelman laivaston rakentamisesta kesäkuussa 1924 "tasavallan puolustamisen ja maailmanvallankumouksen tehtävien valossa", sotilasjohto kiinnitti kuitenkin huomion kiireellisimpiin tarpeisiin, joihin ei sisältynyt suuria taisteluyksiköitä. Tällaiset suunnitelmat kohtasivat kuitenkin myös vastustusta. Puna-armeijan apulaisesikuntapäällikkö M.N. Tuhatševski vaati laivaston hankintaohjelman pienentämistä sekä maajoukkojen ja ilmalaivaston vahvistamista. NKVM:n (People's Commissariat of Military Affairs) uusi kansankomissaari ja RVS:n puheenjohtaja M.V. Frunze ilmoittivat vuoden 1925 alussa aloittavansa uudelleen vedenalaisen laivanrakennuksen, joka oli suunniteltu kahdeksan vuoden ajanjaksoksi. RVS laati vuoden 1925 maaliskuussa viiden vuoden suunnitelman laivaston vahvistamiseksi. Huhtikuussa Rykovin komissio viimeisteli kuitenkin laivaston ohjelmaa ja suunnitelmaa, jotka tarkennettiin kolmen vuoden laivojen valmistumis- ja suurkorjaussuunnitelman puitteisiin.


Itämeren laivaston keskeisimmän osan suunniteltiin koostuvan kuudesta taistelulaivasta, neljästä monitorista (monitors), kahdeksasta risteilijästä, kahdesta lentotukialuksesta, 28 hävittäjästä ja 17 sukellusveneestä. Mustanmeren laivaston suunniteltiin koostuvana neljästä taistelulaivasta, neljästä risteilijästä, yhdestä lentotukialuksesta, 12 hävittäjästä ja 17 sukellusveneestä. RVS:n kokouksessa 9.6.1925 laivaston kehittämisen viisivuotissuunnitelmaa käsiteltiin kahtena versiona, joita olivat alustava- ja maksimiversio. Uusien laivojen rakentamista ja laivaston modernisointia varten hyväksyttiin puolella supistettu ohjelma, joka sisälsi myös tehtävän toimittaa laivastolle sukellusveneitä. Laivaston kehittämissuunnitelma hyväksyttiin vuoden 1926 marraskuussa. Siihen mennessä Itämeren laivastoa edusti 3 taistelulaivaa, 2 risteilijää, 8 hävittäjää, 9 sukellusvenettä ja 12 partiovenettä. Mustalla merellä oli 2 risteilijää, 4 hävittäjä, 6 sukellusvenettä ja 20 partiovenettä.


Neuvostoliitossa huolestuttiin 1920-luvun alussa maan kemian teollisuuden heikosta tasosta ja kemiallisten taisteluaineiden valmistuskyvystä. KDM:n (Committee on De- and Mobilization of Industry of Supreme Economic Council) alainen tekninen neuvosto käsitteli vuoden 1925 huhtikuussa myrkyllisten aineiden tuotantokyvyn parantamista. Glavelektro VSNKh raportoi viranomaisille vuoden 1924 joulukuussa radiolennättimien ja valonheittimien tuotannon surkeasta tilasta. VSNKh vetosi toistuvasti STO:hen pyytämällä harkitsemaan kysymystä armeijan sähkölaitteiden tuotannon yhdistämisestä vallitsevan tilanteen korjaamiseksi. Vuoden 1926 marraskuussa keskusteltiin raportista radioteollisuuden epätyydyttävästä tilasta mobilisaatiovalmiuden yhteydessä ja samalla heikkovirtalaitteita valmistavien tehtaiden puuttumisesta. Huolimatta puheista teollisuuden mobilisaatiovalmiuden käyttöönottamisesta, tilanne oli erittäin huono. Evakuointisuunnitelmien laatiminen ei sujunut ja vuoden 1924 lopussa esitettiin suunnitelma vain 66 tehtaan sotatilanteen aikaisesta evakuoinnista. Narkompochtelin päällikkönä I.N. Smirnov raportoi vuoden 1923 marraskuussa Trotskin komissiolle viestintävälineiden kehittämisen tarpeesta mobilisointisuunnitelmien laatimisen huomioon ottaen. I.N. Smirnov viittasi tarpeeseen rakentaa uusia linjoja, tuottaa radioasemia, perustaa posti- ja puhelinviestintää ja vaati STO:lta tätä tarkoitusta varten 2 970 674 ruplan myöntämistä.


GUVP raportoi vuoden 1925 tammikuussa sotilaallisen kehityksen viisivuotissuunnitelman laatimisen yhteydessä Frunzelle teollisuuden mobilisoinnin tarpeesta. Samaan aikaan Frunze korosti jatkuvasti raportissaan RCP:n keskuskomitealle, että yksi maan ja armeijan tärkeimmistä tehtävistä on nopea mobilisointi. Teollisuuden mobilisointisuunnittelun yhteydessä teollisuuden purkamis- ja mobilisaatiokomitea (Committee for De- and Mobilization of Industry) suoritti kyselyn 17 tehtaalle tehtaiden mobilisointivalmiudesta. Kysely lähetettiin muun muassa Elektrosila (Siemens-Schuckert), Leningrad Pipe, Torpeda (New Lessner), Krasny Vyborzhets (Rosenkrantz) ja “Russian Diesel" ("Vulcan") tehtaille. Kyselyn tuloksena oli pettymys tehtaiden mobilisointivalmiudesta. Viralliseen käyttöön julkaistussa katsauksessa GUVP:n toiminnasta tilikaudella 1924/1925 todettiin joitain saavutuksia aseiden ja ammusten tuotannossa (mm savuttomassa ruudissa, ilmatorjuntatykeissä) sekä optismekaanisissa laitteissa, kaasunaamarien ja räjähteiden tuotannossa. GUVP tutkimus- ja suunnittelutoimiston sekä tieteellisen ja teknisen neuvoston perustamista (Research and Design Bureau and Scientific and Technical Council) vuoden 1925 alussa pidettiin menestyksenä. Samalla todettiin, että normaali tuotantosykli ei ollut palautunut eikä tehtaiden elpymistä oltu saatu päätökseen. Kysymys yritysten jälleenrakentamisesta tuli yhä kiireellisemmäksi ja se muodosti edelleen maan teollistumisen ongelman.


Voenprom (Military Industry) perustettiin vuoden 1925 marraskuussa KDM ja KVZ VSNKh organisaatioiden pohjalta. Voenprom toimi kansantalouden korkeimman neuvoston puhemiehistön (Presidium of Supreme Council of National Economy) alaisuudessa ja vastasi sotateollisuuden yleisestä johtamisesta sotilasteollisen pääosaston (GVPU) ja sotilasteollisuuden tuotantoyhdistyksen (VPU, Military Industry Production Association) osalta. Siten siirtyminen teollistumiseen ja teollisuuden alakohtaisten yhdistysten luominen tapahtui ensin sotilastuotannossa. Voenprom jaettiin 15.12.1925 STO:n (Council of Labor and Defense) päätöksellä toimialoihin (trust), joita olivat Weapons-Arsenal trust, Cartridge-Tube trust, Military-Chemical- ja Rifle-Machine-Gun trust. Voenprom tuotteet olivat syksystä 1926 alkaen yhtenäisessä taloussuunnittelussa, mikä ilmeni seuraavan vuoden tavoitelukujen hyväksymisenä. STO hyväksyi 5.10.1926 päätöksen, joka velvoitti korkeimman talousneuvoston (Supreme Economic Council) sotilasteollisuuden osalta laatimaan NKVM:n kanssa sovitun yhtenäisen suunnitelman sotilasja siviilituotteille. Suunnitelma piti lähettää valtion suunnittelukomitean (State Planning Committee) tutkittavaksi ja vasta sen jälkeen STO:n hyväksyttäväksi.


Neuvostoliitossa havahdutaan armeijan panssarointiin


Puna-armeijassa havahduttiin vuoden 1929 alussa aiemmin laaditun panssarivaunujen tuotannon kolmivuotissuunnitelma olevan sekä määrällisesti että laadullisesti riittämätön Neuvostoliiton ympärillä olevien valtioiden uhkaan nähden. Neuvostoliiton ja Saksan välillä vuonna 1926 alkanut yhteistyö panssarivaunujen kehittämisessä ja taistelukentällä käytöstä antoi uuden suunnan myös Punaarmeijan panssarivaunujen kehittämiselle ja käytölle. Puna-armeija näki vuonna 1929 kuusi Saksan kehittämää uutta panssarivaunua Neuvostoliitossa sijainneella KAMAN harjoitusalueella. Puna-armeijan UMM (Department of Mechanization and Motorization) johtaja I. Khalepsky tutustui vuosina 1928 - 1929 myös panssarivaunujen kehitykseen muualla Euroopassa ja Yhdysvalloissa. Länsimaiden panssarivaunukehitykseen tutustuminen osoitti panssarivaunujen kehittämisen ja käytön puutteet Neuvostoliitossa. Puna-armeijalle oli saatava nopeasti määrällisesti ja laadullisesti parempia panssarivaunuja. Neuvostoliiton Revolutionary Military Council linjasi 17.7.1929 - 18.7. 1929 kokouksessa Puna-armeijan panssarivaunujen jatkokehityksen suunnan. Panssarivaunutuotannon uusien linjausten selkeänä tavoitteena oli Puna-armeijan joukkojen laaja panssarointi, mekanisointi ja moottorointi. Teloilla liikkuvat panssari- ja mekanisoidut joukot olivat jo Ison-Britannian, Ranskan ja Yhdysvaltojen kokeilemia liikesodan käynnin keskeisiä osia tykistön ja ilmavoimien tukemina. Saksa kehitti 1920-luvun puolen välin jälkeen liikesodan periaatteita Neuvostoliitossa sijainneella KAMAN harjoitusalueella yhdessä neuvostoliittolaisten sotilasasiantuntijoiden kanssa. Edellä kuvattuihin seikkoihin perustuen Neuvostoliitto aloitti 1930-luvun alussa panssarivaunujen voimakkaan kehitystyön, jonka tavoitteena oli laaja massatuotanto Puna-armeijan joukkojen mekanisoimiseksi ja moottoroinniksi. Tavoitteena oli luoda maailman mittakaavassa armeija, jolla pystyttäisiin nostamaan Neuvostoliitto johtavien valtioiden joukkoon oman sosialismiin perustuneen ajatustavan levittämiseksi kaikille mantereille.


Neuvosto-Venäjän ja Neuvostoliiton tankkien kehitystyö eteni 1920-luvulla hitaasti. Neuvosto-Venäjä ja Neuvostoliitto saivat hyvät perusteet tankkien kehittämiselle sisällissodassa sotasaaliina saaduista ranskalaista ja isobritannialaisista ensimmäisen maailmansodan ajan tankeista. Tankkien kehitys pääsi vauhtiin 1920-luvun puolen välin jälkeen alkaneesta yhteistyöstä saksalaisten kanssa Neuvostoliiton alueella sijainneen KAMAN panssarivaunukoulutuskeskuksen tankkikokeilujen seurauksena. Kehitettävistä tankeista suurin osa jäi protoasteella ja niitä valmistettiin vain muutamia kappaleita. T-18 jalkaväkirykmentin tulitukitankki eteni vuosina 1928 - 1931 sarjatuotantoon asti. T-18 panssarivaunun kolme pienin muutoksin toisistaan poikkeavaa tuotantosarjaa muodostivat Punaarmeijan panssaroinnin perustan aivan 1920-luvun lopussa ja 1930-luvun alussa. Noin tuhannen T-18 jalkaväen tulitukitankin iskuvoima ei muodostanut vielä uhkaa itsenäisen Suomen armeijalle ja sen 32-34 Renault FT tankista muodostetulle tankkijoukolle. Tässä vaiheessa Neuvostoliitto tarvitsi T-18 tankit suurimmalta osin Kiinan suuntaan.


Puolustuskomitea (Defense Committee) hyväksyi 2.8.1931 päätöslauselman panssarivaunujen sodan ajan valmistusohjelmaksi. Asetuksen mukaan kotimaisen raskaan teollisuuden oli sodan ensimmäisenä vuonna huolehdittava seuraavien panssarivaunujen käyttöön saannista; Bolshevik Plant (Leningrad) ja Stalingrad Tractor Plant (STZ, Volgograd) T-26 tankkeja yhteensä 13 800, LMO ja Yaroslavl Plant TMM-1 ja TMM-2 tankkeja yhteensä 8 200, Kharkov Komintern Locomotive Plant (KhPZ, Harkova) BT tankkeja yhteensä 2 000, Avtozavod 2 ja Nizhny Novgorod/A3 T-27 tanketteja yhteensä 16 000. Valmistusohjelmassa annettiin tehtävä yhteensä 34 000 tankin ja 16 000 tankettin valmistamisesta.









Ensimmäinen viisivuotissuunnitelma (1927 - 1932) sotilastuotteiden osalta


Ratkaiseva käänne Neuvostoliiton kansallisen talouden suunnitelmatalouteen siirtymisessä tapahtui 1920- ja 1930-lukujen vaihteessa. Sama koski myös sotateollisuutta. Suunnitelmatalous oli neuvostojohdon mukaan tärkeänä askeleena sosialismin rakentamisessa Neuvostoliitossa. Vuonna 1925 julistettiin suunta kohti sosialistista teollistumista. Koko unionin kommunistisen puolueen (All-Union Communist Party, Bolshevikit) XV kongressissa vuoden 1927 marraskuussa hyväksyttiin ensimmäistä viisivuotissuunnitelmaa koskevat direktiivit, joissa vahvistettiin korkeat teollistumisasteet, tasapaino teollisuuden ja maatalouden välillä, oikeat suhteet kulutuksen ja varaamisen välillä, reservien luominen, mahdollisuudet luonnonvarojen kehittämiseen ja työvoimavarojen saatavuuteen. Viisivuotissuunnitelma laadittiin kahtena versiona, joita olivat minimaalinen ja optimaalinen versio. Suunnitelmassa määrättiin toimenpiteiden maksimaalisesta keskittämisestä raskaan teollisuuden tuotantovälineiden kehittämiseen, jonka tavoitteena oli kansantalouden tekninen jälleenrakentaminen. Tämän jälkeen sallittiin siirtyminen tasapainoisempaan ja suhteellisempaan talouden kehitykseen, joka lisäisi myös kulutustavaroita valmistavia toimialoja. Suunnitelmassa otettiin huomioon myös Neuvostoliiton teollisuuden tekninen kehittäminen ja taloudellinen riippumattomuus myös sotaan johtavissa olosuhteissa, ilman ulkomaista apua.


Kansantalouden jälleen rakennusohjelmassa nähtiin mahdollisuus tekniikan ja tuotantomenetelmien muutokseen, raskaan teollisuuden kehittämiseen, massatuotannon laajentamiseen, edistyneen amerikkalaisen ja eurooppalaisen teknologian siirtämiseen neuvostotalouteen, SLO:n työvoiman tieteelliseen organisointiin, tuotannon siirtäminen raaka-aine- ja energialähteille sekä alueiden erikoistuminen niiden luonnollisten ja sosiaalisten ominaisuuksien mukaan. Ongelmina olivat muun muassa väestön pääosan keskittyminen Neuvostoliiton Euroopan puoleisille alueille, ammattitaitoisimman työvoiman ja insinöörien keskittyminen vanhoille teollisuusalueille. Suurin osa asiantuntijoita kouluttavista oppilaitoksista ja tutkimuskeskuksista oli keskittynyt Moskovaan ja Leningradiin. Suurin osa luonnonvaroista keskittyi itäisille, harvaan asutuille, vaikea pääsyisille ja ankarille ilmastoalueille. Nopeutetun teollistumisen piti muuttaa tuotannon ja työsuhteiden muotoja, luoda maan itäisille alueille uusia teollisuuskomplekseja, jotka jäisivät sodan aikana uhatun Europan puoleisen alueen ulkopuolelle.


Neuvostoliiton puolustuksen vahvistaminen liittyi läheisesti teollistumiseen. Sotilasteollisten kompleksien luominen oli välttämätön edellytys Neuvostoliiton selviytymiselle taloudellisesti vahvempien valtioiden kasvavan sotilaallisen uhan edessä. Oli tarpeen ottaa huomioon aseiden (ilmailu, tankit, sotilaslaivanrakennus, tykistö, sotilaallinen kemia jne.) valmistuksessa tapahtuva nopea kehitys muissa maissa. Puna-armeijan esikunta seurasi tiiviisti sotilaallisia valmisteluja Puolassa, Romaniassa, Tšekkoslovakiassa ja muissa kehittyneissä länsimaissa. Esikunta ja sotilasjohtajat vaativat jatkuvasti militarisoimista ja aseiden tuotannon tehostamista sekä viisivuotissuunnitelman puolustuskomponentin vahvistamista. Erityisesti Puna-armeijan esikuntapäällikkö (Chief of Staff of Red Army) M.N. Tuhatševski, varoitti vuosina 1925 - 1928 sotilaallisesta vaarasta, josta myös kaikki sotateollisuuteen osallistuneet olivat samaa mieltä.


Elokuussa 1928 neljätoista suurvaltaa tekivät sopimuksen, joka kielsi sodan kansallisen politiikan välineenä. Sopimus avasi tien myös valtioiden kahden välisten ystävyys- ja hyökkäämättömyyssopimusten solmimiselle. Neuvostoliitto ilmoitti yksipuolisesti liittyvänsä sopimukseen, mutta samalla huomautti sen rajoituksista ja tarpeesta ryhtyä toimenpiteisiin yleisen aseistariisunnan edistämiseksi. Sopimuksen ratifiointi viivästyi useissa maissa, josta johtuen Neuvostoliitto teki 9.2.1929 sopimukset Puolan, Romanian, Latvian ja Viron kanssa sopimuksen pikaisesta voimaantulosta. Sopimukset eivät poistaneet Neuvostoliiton johdon epäluuloa naapureiden ja muiden maiden aikeista Neuvostoliittoa kohtaan. Sotilaallista hyökkäystä tulevina vuosina Neuvostoliittoa vastaan pidettiin mahdollisena, joka edellytti Puna-armeijan varustamista mahdollisiin sotiin. Stalinistinen johto korosti kaikin mahdollisin tavoin, että maan itsenäisyyden puolustaminen oli mahdotonta ilman kehittynyttä teollisuutta ja vaati teollistumisen vauhdin nopeuttamista.


Erityinen komissio, jonka jäseniä olivat korkeimman talousneuvoston uusi puheenjohtaja (Chairman of Supreme Economic Council) V.V. Kuibyshev, valtion suunnittelukomitean puheenjohtaja (Chairman of State Planning Committee) G.M. Krzhizhanovsky ja RKI:n (Commissariat for Workers' and Peasants' Inspection) kansankomissaari G.K. Ordzhonikidze, päätti vuoden 1928 alussa kaksinkertaistaa pääomarakentamisen määrän vuoden aikana suuntaamalla panostuksia uusien tehtaiden rakentamiseen. Vuoden 1929 alussa alkoi tehtaissa, liikenteessä ja rakentamisessa sosialistinen massakilpailu, jonka tarkoituksena oli nopeuttaa teollistumisen vauhtia sitä voimakkaasti tukien. Kampanja kattoi kaikki teollisuudenalat, mukaan lukien sotilaalliset tehtaat.


Neuvostoliiton viides liittokokous (All-Union Congress of Soviets) toukokuussa 1929 hyväksyi ensimmäisen viisivuotissuunnitelman optimaalisessa versiossaan. Suunnittele hinnalla millä hyvänsä asenne hyväksyttiin. Valtion suunnittelukomitean (State Planning Committee) rooli kasvoi merkittävästi. Valtion suunnittelukomitean oli kehitettävä tuotteiden jakelusuunnitelma sekä säilytettävä tarvittavat suhteet koko kansantalouden kehityksen etujen, maan mobilisointikyvyn, kustannusten, pääomainvestointien ja kulutustarpeiden välillä. Suunnitelmaan tehtiin muutoksia tavoitteiden nostamiseksi, minkä seurauksena alkuperäiset kontrolliluvut muuttuivat optimaaliseksi ja sitten täysin epärealistisiksi. Keskittämisen seuraava askel oli teollisuushallinnon uudelleenorganisointi vuonna 1929. Valtion syndikaattien ja säätiöiden pohjalta alettiin perustaa tuotantoyhdistyksiä, jotka näyttivät aluksi ensimmäisten vallankumouksen jälkeisten vuosien päämajalta ja joista tuli tärkeä askel kohti keskitetyn departementtitalouden luomista (centralized departmental economy). Korkeimman talousneuvoston (Supreme Economic Council) hajoamisen jälkeen perustettiin NKTP:n alakohtaiset pääosastot ja muut kansankomissariaatit. Tehtävät raskaalle teollisuudelle metallurgiassa, konepajateollisuudessa ja petrokemian alalla lisääntyivät jatkuvasti. Kaoottinen ja sekava suunnittelu jatkui koko ensimmäisen viisivuotissuunnitelman ajan. Näillä suunnitelluilla improvisoinneilla oli suurin vaikutus sotateollisuuteen.


Sotatuotanto integroitiin tiiviisti suunnittelu- ja johtamisjärjestelmään. Uusia toimielimiä perustettiin edelliseen kauteen verrattuna ja uudelleenjärjestelyjä tapahtui tänä aikana lähes jatkuvasti. Helmikuussa 1927 päätettiin pitää STO:n hallinnolliset kokoukset Neuvostoliiton kansankomissaarien neuvostossa (RZ STO) kerran kuukaudessa. Sen pysyvät jäsenet olivat pääasiassa politbyroon jäseniä (Voroshilov, Ordzhonikidze, Rykov, Stalin, Tomsky). Korkeimman talousneuvoston sotilasteollisen pääosaston (GVPU) puheenjohtaja Tolokontsev otettiin mukaan RZ STO:n rakenteeseen. Kaikki sotatieteen ja sotateollisuuden johtajat voitiin kutsua RZ STO:n kokouksiin. RZ STO korvasi politbyroon (PB) sotilaskomission. Politbyroon kokouksissa otettiin esille kysymyksiä budjettimäärärahojen lopullisesta hyväksymisestä ja yleisen politiikan määrittämisestä aseistuksessa. RZ STO:n muodollinen johtaja oli edelleen kansankomissaarien neuvoston ja STO:n puheenjohtaja Rykov. Käytännössä RZ STO keskittyi Stalinin, Rukhimovitšin, Rudzutakin käsiin. Monimutkaisten tai kiistanalaisten asevarustelun ongelmien ratkaisemiseksi voitaisiin perustaa erityistoimikuntia.

